pythainlp/thai-wiki-dataset-v4 huggingface dataset:
รันเซเบอร์

รันเซเบอร์  เป็นเกมแอ็กชันเลื่อนด้านข้าง ค.ศ. 1993 ที่พัฒนาโดยโฮริซอฟต์ และเผยแพร่โดยแอตลัสสำหรับซูเปอร์แฟมิคอม เกมดังกล่าววางจำหน่ายในทวีปอเมริกาเหนือเมื่อวันที่ 8 มิถุนายน ค.ศ. 1993 และทวีปยุโรปใน ค.ศ. 1993 "รันเซเบอร์"มีการต่อสู้แบบเลื่อนด้านข้างโดยมีฮีโรหลักสองคนคืออัลเลน และชีนา ซึ่งเป็นรันเซเบอร์ที่ต่อสู้เพื่อช่วยโลก เกมนี้มีรูปแบบการเล่นคล้ายกับ "สไตรเดอร์", "วาลิส" และองค์ประกอบบางอย่างของ"ไซโคดรีม"
ทั้งนี้ "รันเซเบอร์"ไม่ได้รับการวางจำหน่ายในประเทศญี่ปุ่น
รูปแบบการเล่น.
หลังจากเลือกตัวละครชายที่ชื่ออัลเลน หรือตัวละครหญิงที่ชื่อชีนา ผู้เล่นจะถูกส่งไปยังด่านที่แตกต่างกันห้าด่านรอบโลกที่น่าอัศจรรย์ ชีนามีพลังแห่งน้ำแข็ง ในขณะที่อัลเลนมีพลังสายฟ้าแลบ ส่วนเซเบอร์คนที่สามชื่อเคิร์ตซ์ มีพลังที่สอดคล้องกับไฟ และเป็นศัตรูที่ผู้เล่นต้องต่อสู้หลายครั้ง
ผู้เล่นสามารถใช้การโจมตีแบบเฉือน (การโจมตีมาตรฐาน) ซึ่งอัลเลนเฉือนพุ่งไปข้างหน้า และชีนาเฉือนขึ้นไปข้างบน, ใช้ลูกเตะกลางอากาศ หรือใช้ไฮเปอร์บอมบ์ (รับไอเทมพิเศษ) ผู้เล่นยังสามารถปีนขึ้นและลงกำแพง รวมถึงโหนบนเพดาน พวกเขามีพลังกระโดดคล้ายกับสกรูแอตแทกของ"ซูเปอร์เมทรอยด์"
ในแต่ละด่านทั้งห้า (ทัจเบส, ตงซิตี, โจดแวลลี, เกรย์แฟก และบรูฟอร์ด) มีบอสรองหลายตัว และบอสสุดท้ายหนึ่งตัวในตอนท้ายของแต่ละด่าน การต่อสู้เหล่านี้มีข้อสังเกตเมื่อมีข้อความแจ้งเตือนปรากฏบนหน้าจอ ในระหว่างบอสแต่ละด่าน ผู้เล่นจะต้องต่อสู้กับฝูงศัตรู และรวบรวมไอเทมเพิ่มพลังชีวิต รวมถึงเครื่องมือเพิ่มประสิทธิภาพอาวุธ
เดิมที บอสที่อยู่ในระดับปลายสุดของตงซิตีควรจะเป็นผู้หญิงนอนตะแคง แต่ทางนินเท็นโดรู้สึกว่าสิ่งนี้ละเมิดหลักเกณฑ์ด้านเนื้อหาเนื่องจากไม่ต้องการพรรณนาหรืออ้างอิงความรุนแรงต่อผู้หญิงบนฮาร์ดแวร์ ผู้หญิงดังกล่าวจึงถูกเปลี่ยนเป็นผู้หญิงที่ตายแล้วและได้รับการอนุมัติ
โครงเรื่อง.
หลายปีในอนาคตหลังจากที่โลกมีมลพิษมากเกินไปและทรัพยากรเหลือน้อย นักวิทยาศาสตร์ได้คิดค้นวิธีแก้ปัญหาอย่างรวดเร็ว นั่นคือสารเคมีชนิดใหม่ที่จะย้อนกลับผลของมลพิษ ในขณะที่ชาวอาณานิคมตั้งรกรากในอวกาศเพื่อหลีกเลี่ยงมลพิษ สารเคมีที่ค้นพบใหม่ได้ถูกปล่อยออกมาอย่างรวดเร็วในขีปนาวุธสู่ชั้นบรรยากาศซึ่งจะระเบิดและปล่อยสารเคมีออกมา อย่างไรก็ตาม สารเคมีเริ่มกลายพันธุ์มนุษย์ทุกคนที่ติดเชื้อนี้อย่างน่าสยดสยอง นักวิทยาศาสตร์รู้ถึงผลกระทบของสารเคมี และใช้คนที่กลายพันธุ์เป็นทหารเพื่อปกครองโลก
ความหวังเดียวของมนุษยชาติคืออาวุธใหม่ที่เรียกว่าโปรเจกต์เซเบอร์ ซึ่งเป็นไซบอร์กสามตัวที่ได้รับการปรับปรุงพันธุกรรมให้อยู่ในระดับเหนือธรรมชาติ เคิร์ตซ์ ซึ่งเป็นเซเบอร์ตัวแรก ทำงานผิดพลาดและหลบหนีมายังโลกก่อนที่โครงการจะเสร็จสมบูรณ์ เซเบอร์ที่เหลือคืออัลเลนและชีนา ได้ถูกส่งไปเพื่อกำจัดนักวิทยาศาสตร์และภัยคุกคามของเขาที่กลายพันธุ์ และเพื่อต่อต้านเคิร์ตซ์หากเป็นไปได้
สกูบี้-ดู (ภาพยนตร์)

สกูบี้-ดู  หรืออีกชื่อที่เรียกว่า สกูบี้-ดู: เดอะมูฟวี่  เป็นภาพยนตร์คอมเมดี้แนวสยองขวัญผจญภัยเหนือธรรมชาติแบบไลฟ์แอ็กชัน/คอมพิวเตอร์-แอนิเมชั่นสัญชาติอเมริกันที่ออกฉายในปี ค.ศ. 2002 สร้างจากแฟรนไชส์โทรทัศน์แอนิเมชั่นของค่าย ฮันนา-บาร์เบรา ที่มีชื่อเดียวกัน ภาพยนตร์เรื่องนี้เป็นภาคแรกในซีรีส์ภาพยนตร์ไลฟ์แอ็กชัน "สกูบี้-ดู" กำกับโดย ราจา กอสเนลล์ จากบทภาพยนตร์โดย เจมส์ กันน์ และนำแสดงโดย เฟรดดี พรินซ์ จูเนียร์, ซาราห์ มิเชลล์ เกลลาร์, แมตทิว ลิลลาร์ด, ลินดา คาร์เดลลินี, อิซล่า ฟิชเชอร์ และ โรวัน แอตคินสัน พล็อตเรื่องนี้เกี่ยวกับ บริษัทป่วนผีไม่จำกัด กลุ่มคนหนุ่มสาวสี่คนและสุนัขที่ไขปริศนาความลึกลับซึ่งกลับมารวมตัวกันอีกครั้งหลังจากการยุบวงไป 2 ปีเพื่อสืบหาความลึกลับในรีสอร์ทริมชายหาดแนวสยองขวัญที่กำลังเป็นที่นิยม
การถ่ายทำเกิดขึ้นในและรอบๆ รัฐควีนส์แลนด์, ออสเตรเลีย โดยใช้งบประมาณ 84 ล้านดอลลาร์สหรัฐ ภาพยนตร์เรื่องนี้เปิดตัวเมื่อวันที่ 14 มิถุนายน ค.ศ. 2002 และแม้จะได้รับคำวิจารณ์ในเชิงลบแต่ก็ทำรายได้ทั่วโลกไป 275 ล้านดอลลาร์สหรัฐ แล้วยังได้ศิลปินเร้กเก้ แชกกี้ และวงร็อค เอ็มเอ็กซ์พีเอ็กซ์ มาแสดงบทเพลง "สกูบี้-ดู, แวร์ อาร์ ยู!" สกูบี้-ดู สพูคี โคสเตอร์ สร้างขึ้นจากภาพยนตร์เรื่องนี้สร้างขึ้นใน วอร์เนอร์ บราเธอส์ มูฟวี่ เวิลด์ ในโกลด์โคสต์ออสเตรเลียในปี ค.ศ. 2003 นี่เป็นครั้งสุดท้ายที่ วิลเลี่ยม ฮันน่า รับหน้าที่เป็นผู้อำนวยการสร้างฝ่ายบริหารก่อนที่เขาจะเสียชีวิตในวันที่ 22 มีนาคม ค.ศ. 2001 ภาคต่อ "" ออกฉายในเดือนมีนาคม ค.ศ. 2004
รุ่งอรุณแห่งความตาย

รุ่งอรุณแห่งความตาย  เป็นภาพยนตร์แอ็คชั่น-สยองขวัญสัญชาติอเมริกันที่ออกฉายในปี ค.ศ. 2004 กำกับโดย แซ็ก สไนเดอร์ และเขียนบทโดย เจมส์ กันน์ ภาพยนตร์เรื่องนี้เป็นการรีเมคจากภาพยนตร์ปี ค.ศ. 1978 ของ จอร์จ โรเมโร เรื่อง ต้นฉบับรุ่งอรุณแห่งความตาย และนำแสดงโดย ซาราห์ พอลลีย์, วิง ราเมส, เจค เวเบอร์ และ เม็คไค ไฟเฟอร์ เนื่อเรื่องเกี่ยวกับผู้รอดชีวิตจากมนุษย์จำนวนหนึ่งที่หลบภัยในห้างสรรพสินค้าชานเมืองมิลวอกีในรัฐวิสคอนซินรายล้อมไปด้วยฝูงซอมบี้ ไท เบอร์เรลล์, ไมเคิล เคลลี่, เควิน ซีเกอร์ส และ ลินดี้ บูธ รับบทเป็นตัวประกอบ เค็น ฟรี, สก็อตต์ รนิเกอร์ และ ทอม ซาวินี่ นักแสดงดั้งเดิมที่มาปรากฏตัวในฐานะคามิโอ "รุ่งอรุณแห่งความตาย" เป็นการกำกับภาพยนตร์เรื่องแรกของ แซ็ก สไนเดอร์ ภาพยนตร์เรื่องนี้จัดจำหน่ายโดย ยูนิเวอร์แซล พิกเจอส์ เข้าฉายเมื่อวันที่ 19 มีนาคม ค.ศ. 2004 และทำรายได้ทั่วโลก 102.3 ล้านดอลลาร์สหรัฐเมื่อเทียบกับทุนสร้าง 26 ล้านดอลลาร์สหรัฐ
จังหวัดบาตาเนส

จังหวัดบาตาเนส (อีวาตัน: "Probinsya nu Batanes"; อีโลกาโน: "Probinsia ti Batanes") เป็นจังหวัดหมู่เกาะของเขตลัมบักนางคากายัน ประเทศฟิลิปปินส์ และเป็นจังหวัดที่อยู่เหนือสุด มีพื้นที่และประชากรน้อยที่สุดของประเทศ เมืองหลักคือบัสโก ซึ่งตั้งอยู่บนเกาะบาตัน
หมู่เกาะนี้ อยู่ห่างจากเกาะลูซอนไปทางทิศเหนือ และอยู่ห่างจากเกาะไต้หวันไปทางทิศใต้ จังหวัดนี้แยกจากหมู่เกาะบาบูยันของจังหวัดคากายันโดยช่องแคบบาลินตัง และแยกจากไต้หวันโดยช่องแคบบาชี
ภูมิศาสตร์.
จังหวัดบาตาเนสมีพื้นที่ 219.01 ตารางกิโลเมตร ประกอบด้วย 10 เกาะ อยู่ระหว่างหมู่เกาะบาบูยัน (จังหวัดคากายัน) และเกาะไต้หวัน แต่ละเกาะมีประชากรเบาบาง และอยู่ภายใต้อิทธิพลของไต้ฝุ่น สามเกาะที่ใหญ่ที่สุดและมีประชากรอาศัยอยู่ ได้แก่ เกาะบาตัน, เกาะอิตบายัต และเกาะซับตัง
เกาะที่อยู่เหนือสุดของจังหวัดและประเทศคือ เกาะมาวูดิส เกาะอื่น ๆ ที่อยู่ใกล้ ได้แก่ เกาะมิซังกา, เกาะซียายัน, เกาะอีวูฮอส และเกาะดีเกย โดยเกาะทั้งหมดของจังหวัดอยู่บนวงแหวนภูเขาไฟลูซอน
การขนส่ง.
สามารถเดินทางโดยทางอากาศที่ท่าอากาศยานบัสโก และท่าอากาศยานอิตบายัต
หนังสือคู่มือ

หนังสือคู่มือ  เป็นงานอ้างอิงประเภทหนึ่ง หรือการรวบรวมคำสั่งอื่น เจตนาให้การอ้างอิงสำเร็จ คำนี้เดิมใช้กับหนังสือเล็ก ๆ หรือพกพาได้ที่มีสารสนเทศที่เป็นประโยชน์ต่อเจ้าของ แต่พจนานุกรมภาษาอังกฤษ ฉบับออกซฟอร์ดนิยามความหมายปัจจุบันว่า "หนังสือใด ๆ ... ที่ให้สารสนเทศอย่างข้อเท็จจริงในเรื่องใดเรื่องหนึ่ง คำชี้แนะในศิลปะหรืออาชีพบางอย่าง คำสั่งสำหรับดำเนินการเครื่องจักร หรือสารสนเทศสำหรับนักท่องเที่ยว"
จังหวัดคากายัน

จังหวัดคากายัน ("kah-gə-") (อีโลกาโน: "Probinsia ti Cagayan", ฟิลิปีโน: "Lalawigan ng Cagayan") เป็นจังหวัดในเขตลัมบักนางคากายันของประเทศฟิลิปปินส์ ตั้งอยู่ทางภาคตะวันออกเฉียงเหนือของเกาะลูซอน และยังรวมพื้นที่ของหมู่เกาะบาบูยันทางทิศเหนือ จังหวัดคากายันอยู่ติดกับจังหวัดฮีลากังอีโลโคสและอาปาเยาทางทิศตะวันตก และติดกับจังหวัดกาลิงกาและอีซาเบลาทางทิศใต้ เมืองหลักคือตูเกกาเรา
จังหวัดมีพื้นที่ 9,295.75 ตารางกิโลเมตร ซึ่งคิดเป็นร้อยละ 3 ของพื้นที่ทั้งประเทศ ทำให้เป็นจังหวัดที่ใหญ่เป็นอันดับที่สองของเขตลัมบักนางคากายัน
สำหรับในปี ค.ศ. 2015 จังหวัดคากายันมีประชากร 1,199,320 คน ความหนาแน่น 130 คนต่อตารางกิโลเมตร หรือ 340 คนต่อตารางไมล์
จังหวัดอีซาเบลา

จังหวัดอีซาเบลา (อีโลกาโน: Probinsia ti Isabela) เป็นจังหวัดที่ใหญ่เป็นอันดับที่สองของประเทศฟิลิปปินส์ และเป็นจังหวัดที่ใหญ่ที่สุดบนเกาะลูซอน เมืองหลักคืออีลากัน ตั้งอยู่ในเขตลัมบักนางคากายัน อยู่ติดกับจังหวัดคากายันทางทิศเหนือ, ติดกับจังหวัดกาลิงกาทางทิศตะวันตกเฉียงเหนือ, ติดกับจังหวัดบูลูบุนดูคินทางทิศตะวันตก, ติดกับจังหวัดอีฟูเกาและนูเอวาวิซคายาทางทิศตะวันตกเฉียงใต้, ติดกับจังหวัดคีรีโนและเอาโรราทางทิศใต้ และติดกับทะเลฟิลิปปินทางทิศตะวันออก
ผลผลิตทางเกษตรกรรมที่สำคัญได้แก่ ข้าว และข้าวโพด ในปี ค.ศ. 2012 จังหวัดผลิตข้าวโพดได้ถึง 1,209,524 เมตริกตัน เมืองทางการค้าที่สำคัญได้แก่ อีลากัน, คาอัวยัน, ซันเตียโก และโรซัส
อ้่างอิง.
<templatestyles src="Reflist/styles.css" />
จดหมายจางวางหร่ำ

จดหมายจางวางหร่ำ เป็นงานพระนิพนธ์ของพระราชวรวงศ์เธอ กรมหมื่นพิทยาลงกรณ์ หรือ น.ม.ส. ลงพิมพ์เป็นตอน ๆ ในหนังสือ "ทวีปัญญา" และได้รับการตีพิมพ์รวมเล่มครั้งแรกเมื่อปีพ.ศ. 2478 เป็นวรรณกรรมในรูปแบบการเขียนจดหมาย ซึ่งเป็นของแปลกในสมัยนั้น นักวิชาการหลายท่านลงความเห็นว่ากรมหมื่นพิทยาลงกรณ์ น่าจะทรงได้ความคิดในการเขียนจดหมายจากตะวันตก โดยน่าจะได้เค้าโครงมาจากเรื่อง "The Letter of a Selfmade Merchant to His Son" ของ จอร์จ ฮอเรซ ลอริเมอร์ นักเขียนชาวอเมริกัน
กรมหมื่นพิทยาลงกรณ์นิพนธ์จดหมายจางวางหร่ำ ในฐานะบรรณาธิการชั่วคราวระหว่างที่พระบาทสมเด็จพระมงกุฎเกล้าเจ้าอยู่หัวเสด็จพระราชดำเดินเมืองเหนือราว 6 เดือน ทรงนิพนธ์จดหมายนี้ลงพิมพ์ติดต่อกันเดือนละฉบับ ลงพิมพ์ในหนังสือ "ทวีปัญญา" 6 ฉบับ แม้หนังสือ "ทวีปัญญา" ได้เลิกกิจการแล้ว กรมหมื่นพิทยาลงกรณ์ยังนิพนธ์จดหมายจางวางหร่ำ ฉบับที่ 7 ลงในหนังสือ "เสนาศึกษา" ดังนั้นจดหมายจางวางหร่ำจึงมีอยู่ 7 ฉบับ
เนื้อหาของจดหมาย เขียนเป็นร้อยแก้ว เล่าถึงเศรษฐีเมืองฉะเชิงเทราเขียนถึงนายสนธิ์ บุตรชาย รูปแบบของจดหมายที่ปรากฏนั้น เป็นการเขียนไปเพียงฝ่ายเดียวของจางวางหร่ำ ไม่มีจดหมายตอบ แต่ถึงกระนั้นในแต่ละฉบับ ผู้อ่านทราบว่า จางวางหร่ำได้รับจดหมายจากนายสนธิ์เช่นกัน จดหมายฉบับที่ 1-4 เขียนถึงนายสนธิ์ขณะที่นายสนธิ์เรียนอยู่ที่ประเทศอังกฤษ จดหมายฉบับที่ 5-7 เขียนถึงนายสนธิ์เมื่อนายสนธิ์กลับมายังกรุงเทพฯ แล้ว จดหมายแต่ละฉบับ มีเนื้อหามุ่งอบรมสั่งสอนนายสนธิ์ในเรื่องต่าง ๆ ผู้อ่านสามารถเห็นความคิดหลักในการสอนของจางวางหร่ำได้จากคำขึ้นต้นที่เป็นการสรุปเรื่องราวในจดหมายแต่ละฉบับ ทั้งนี้ยังมีการแทรกอารมณ์ขันอยู่ในเรื่อง
สเกตลีลาเยาวชนชิงแชมป์โลก

สเกตลีลาเยาวชนชิงแชมป์โลก (World Junior Figure Skating Championships) เป็นการแข่งขันสเกตลีลาที่จัดขึ้นปีละครั้งโดยสหภาพสเกตนานาชาติ (ISU) การแข่งขันแบ่งออกเป็นสี่ประเภทคือ ชายเดี่ยว, หญิงเดี่ยว, สเกตคู่ และไอซ์แดนซิง ผู้เข้าแข่งขันในรายการนี้ต้องมีอายุไม่ต่ำกว่า 13 ปีแต่ไม่เกิน 19 ปีบริบูรณ์ในวันที่ 1 กรกฎาคมล่าสุด ยกเว้นประเภทสเกตคู่และไอซ์แดนซิงขยายไปถึงอายุไม่เกิน 21 ปี 
สเกตลีลาเยาวชนชิงแชมป์โลกจัดขึ้นครั้งแรกในปี 1976 ที่ เมืองเมอแจฟ ประเทศฝรั่งเศส ในชื่อรายการว่า "สเกตลีลาเยาวชนชิงแชมป์ ISU" (ISU Junior Figure Skating Championships) ก่อนที่ในปี 1978 จะเปลี่ยนชื่อรายการมาเป็น "สเกตลีลาเยาวชนชิงแชมป์โลก"
ไมค์ ฮาเวนนาร์

ไมค์ ฮาเวนนาร์  เป็นนักฟุตบอลชาวญี่ปุ่นในตำแหน่งกองหน้า ปัจจุบันเล่นให้กับเวนท์ฟอเรท โคฟุ ในเจลีก ดิวิชัน 2 ในอดีตเคยเล่นให้กับแบงค็อก ยูไนเต็ด ในไทยลีก และฟุตบอลทีมชาติญี่ปุ่น
ทีมชาติ.
ในปี ค.ศ. 2007 ฮาเวนนาร์เข้าร่วมทีมชาติญี่ปุ่นรุ่นอายุไม่เกิน 20 ปี เพื่อไปแข่งขันฟุตบอลโลกเยาวชนอายุไม่เกิน 20 ปี 2007 ที่ประเทศแคนาดา เขาได้ลงเล่นหนึ่งนัดพบกับทีมชาติไนจีเรีย
ในเดือนสิงหาคม ค.ศ. 2011 เขามีชื่อติดทีมชาติชุดใหญ่
เขาลงเล่นให้กับทีมชาติชุดใหญ่นัดแรก เมื่อวันที่ 2 กันยายน ค.ศ. 2011 โดยเขาลงเล่นในฐานะตัวสำรองโดยถูกเปลี่ยนตัวลงมาในนาทีที่ 70 นัดพบกับเกาหลีเหนือในรอบคัดเลือกของฟุตบอลโลก 2014 เขายิงประตูแรกในนามทีมชาติในนัดที่พบกับทาจิกิสถาน เมื่อวันที่ 11 ตุลาคม ค.ศ. 2011 โดยญี่ปุ่นชนะ 8–0 ฮาเวนนาร์ยังได้เข้าร่วมแข่งขันฟีฟ่าคอนเฟเดอเรชันส์คัพ 2013 โดยเขาลงเล่นในฐานะตัวสำรอง ใช้เวลาลงเล่น 11 นาที
"อัปเดตล่าสุดเมื่อ 24 มีนาคม ค.ศ. 2016"
ประตูในนามทีมชาติ.
"อ้างอิง:"
+ (อัลบั้มเอ็ด ชีแรน)

+ (อ่านว่า พลัส) เป็นสตูดิโออัลบั้มเปิดตัว ของนักร้อง นักประพันธ์เพลงชาวอังกฤษ เอ็ด ชีแรน วางจำหน่ายในวันที่ 9 กันยายน ค.ศ. 2011 จากค่าย Asylum Records และ Atlantic Records อัลบั้มนี้ถือว่าประสบความสำเร็จในเชิงพาณิชย์ของชีแรน ซึ่งก่อนหน้านี้เขาได้เปิดตัว EP 5 ชุด
ชาร์ต.
<templatestyles src="Col-begin/styles.css"/>
โทกีว คอร์ปอเรชัน

โทกีว คอร์ปอเรชัน (; โรมาจิ: "Tōkyō Kyūkō Dentetsu Kabushiki-gaisha") หรือเรียกว่า รถไฟฟ้าโทกีว (; โรมาจิ: "Tōkyū Dentetsu") เป็นบริษัทรถไฟเอกชน, ผู้พัฒนาที่ดิน และผู้ให้บริการโรงแรมและร้านค้าในเขตอภิมหานครโตเกียว เป็นส่วนหนึ่งของบริษัทกลุ่มโทกีว สำนักงานใหญ่ตั้งอยู่ที่ชิบูยะในโตเกียว
บริษัทจดทะเบียนเมื่อวันที่ 2 กันยายน ค.ศ. 1922 ในชื่อ รถไฟฟ้าเมงูโระ-คามาตะ (; โรมาจิ: "Meguro Kamata Dentetsu") ต่อมาจึงเปลี่ยนชื่อเป็น รถไฟฟ้าโตเกียว-โยโกฮามะ (; โรมาจิ: "Tōkyō Yokohama Dentetsu") ก่อนที่จะใช้ชื่อปัจจุบันในปี ค.ศ. 1943 ช่วงปี ค.ศ. 1944 จนถึง 1948 บริษัทยังได้เป็นเจ้าของเคกีว, เคโอ คอร์ปอเรชัน และรถไฟฟ้าโอดะกีว โดยในช่วงนั้น ถูกเรียกกันว่า "ไดโตกีว" แปลว่า โตกีวที่ยิ่งใหญ่
สายรถไฟ.
โตกีวยังให้บริการสายโคโดโมะโนะกูนิ (นางัตสึตะ - โคโดโมะโนะกูนิ; 3.4 กิโลเมตร) ซึ่งอยู่ภายใต้สัญญาของบริษัทรถไฟโยโกฮามะมินาโตมิไร
เอ็กซ์เอฟแอล (2020)

XFL คือลีคอเมริกันฟุตบอลอาชีพอเมริการะดับรอง ซึ่งประกอบไปด้วย 8 ทีม ซึ่งมีที่ตั้งอยู่ทั่วสหรัฐอเมริกา โดยเริ่มฤดูกาลตั้งแต่เดือนกุมภาพันธ์ถึงพฤษภาคม ซึ่งแต่ละทีมจะต้องทำการแข่งขัน 10 เกมในช่วงฤดูกาลปกติ หลังจากนั้นจะมี 4 ทีมที่ได้เข้าไปแข่งในรอบเพลย์ออฟเพื่อชิงแชมป์ในฤดูกาลนั้น โดยสำนักงานใหญ่ของลีคตั้งอยู่ที่เมืองอาร์ลิงตัน รัฐเท็กซัส.
XFL ถูกก่อตั้งในปี 2018 โดยมีวินซ์ แม็กแมน ประธานบอร์ดบริหารของ WWE โดยถือเป็นลีคที่สืบทอดมาจากลีคในชื่อเดียวกัน ซึ่งเขาได้ก่อนตั้งขึ้นเมื่อปี 2001. ซึ่งแม็กแมนสร้าง XFL ใหม่นี้ขึ้นมาให้เรียบง่ายกว่าเนชันแนลฟุตบอลลีก (NFL)โดยมีการลดการโต้แย้งนอกสนามให้น้อยลงและทำให้เกมมีจังหวะที่เร็วขึ้น และไม่มีคุณลักษณะใด ๆ ที่ได้รับแรงบรรดาลใจจากมวยปล้ำอาชีพ หรือกีฬาเพื่อความบันเทิงเหมือนดั่งกับเอ็กซ์เอฟแอลที่ทำการแข่งขันในปี 2001 โดยแต่เดิม ลีคและทีมแข่งขันทั้งหมดมีเจ้าของคือ Alpha Entertainment ของวินซ์ แม็กแมนเอง
ภายหลังจากที่การแข่งขันผ่านไป 5 สัปดาห์หลังจากเริ่มแข่งขันในฤดูกาล 2020 การดำเนินการของลีกค่อย ๆ ปิดลงเนื่องจากการการระบาดทั่วของโควิด-19 ในสหรัฐอเมริกา โดยได้ยื่นขอล้มละลายเมื่อวันที่ 13 เมษายน ต่อมาในเดือนสิงหาคมปี 2020 นักแสดงและอดีตนักมวยปล้ำของ WWE ดเวย์น จอห์นสัน พร้อมพันธมิตรทางธุรกิจและอดีตภรรยาอย่างดานี การ์เซีย และเรดเบิร์ด แคปปิตอล พาร์ทเนอร์ ได้ร่วมกันเข้าซื้อ XFL ในราคา 15 ล้านเหรียญดอลลาร์สหรัฐ โดยลีคมีกำหนดกลับมาแข่งขันต่อในวันที่ 18 กุมภาพันธ์ 2023
XFL เริ่มดำเนินการในระหว่างช่วงฤดูหนาวถึงช่วงต้นของฤดูใบไม้ผลิในสหรัฐอเมริกา ภายหลังจากสิ้นสุดฤดูกาลของ NFL และก่อนเริ่มฤดูกาลของUnited States Football League (USFL) โดย XFL มีความร่วมมือด้านบุคลากรของผู้เล่นกับ Indoor Football League (IFL) ซึ่งในทางพฤตินัยถือว่าเป็นลีคระดับรองของ XFL อีกต่อหนึ่ง
กลุ่มข่าวยูสเน็ต

กลุ่มข่าวยูสเน็ต  เป็นคลังเก็บสารที่โพสต์จากผู้ใช้หลายคนจากที่ต่าง ๆ โดยใช้อินเทอร์เน็ต ซึ่งปกติอยู่ในระบบยูสเน็ต คำว่า "กลุ่มข่าว" เป็นชื่อผิด จริง ๆ แล้วเป็นกลุ่มอภิปราย และไม่ได้มีไว้เพื่อพิมพ์เผยแพร่ข่าว แต่เคยใช้เมื่ออินเทอร์เน็ตยังมีอายุน้อย ในทางเทคนิคแล้วกลุ่มข่าวต่างจากฟอรัม (forum) อภิปรายในเวิลด์ไวด์เว็บ แต่มีฟังก์ชันคล้ายกัน เคยมีการใช้ซอฟต์แวร์อ่านข่าวเพื่ออ่านกลุ่มข่าว
ก่อนมีเวิลด์ไวด์เว็บ กลุ่มข่าวยูสเน็ตเป็นบริการอินเทอร์เน็ตยอดนิยมอย่างหนึ่ง และยังคงสภาพไม่ใช่เชิงพาณิชย์ซึ่งตรงข้ามกับเว็บซึ่งมีโฆษณา ในปีหลัง ๆ การอภิปรายเปิดแบบนี้บนอินเทอร์เน็ตเสียพื้นที่ให้กับฟอรัมที่เข้าถึงได้ด้วยเบราว์เซอร์ที่มีปัจเจกบุคคลดำเนินการและเครือข่ายสังคมสื่อขนาดใหญ่อย่างเฟซบุ๊กและทวิตเตอร์
การสื่อสัญญาณภายในและที่ขอบเขตของเครือข่ายใช้เกณฑ์วิธีการโอนข่าวเครือข่าย (NNTP) ซึ่งเป็นมาตรฐานอินเทอร์เน็ตอย่างหนึ่ง
มิลเลียนดอลลาร์เกม

มิลเลียนดอลล่าร์เกม  เป็นการแข่งขันชิงแชมป์ของ XFL ในเฉพาะฤดูกาลปี ค.ศ. 2001 ในตอนแรก ไม่มีชื่อพิเศษ และถูกเรียก "The Big Game at the End"
ในเกมเป็นการแข่งขันระหว่างแชมป์รุ่นตะวันตก Los Angeles Xtreme กับ runner-up ของรุ่นตะวันตก San Francisco Demons โดยทีม Xtreme เอาชนะ runner-up ของตะวันออก Chicago Enforcers ด้วยคะแนน 33-16 ในรอบแรกในขณะที่ทีม Demons เอาชนะ แชมป์รุ่นตะวันออก Orlando Rage ด้วยคะแนน 26-25 Orlando ได้จบฤดูกาลปกติ 10 เกมด้วยสถิติที่ดีที่สุดของ XFL 8-2 ,ลอสแองเจลิส 7-3 ขณะที่ชิคาโก และซานฟรานซิสโกแต่ละคนก็จบเกมด้วยคะแนน 5-5
กล่องคะแนน.
Million Dollar Game: Los Angeles Xtreme vs San Francisco Demons
<table class="wikitable" style="font-size:95%; margin-left:1em; float:right">
<tr style="text-align:center; background-color:#e6e6e6;">
<th></th>
<th width="25">1</th>
<th width="25">2</th>
<th width="25">3</th><th width="25">4</th><th width="25">รวม</th>
</tr><tr style="text-align:center;">
<td style="text-align:left">Demons</td>
<td>0</td>
<td>0</td>
<td>0</td><td>6</td><td>6</td>
</tr><tr style="text-align:center;">
<td style="text-align:left">Xtreme</td>
<td>3</td>
<td>18</td>
<td>10</td><td>7</td><td>38</td>
</table>
"ที่ Los Angeles Memorial Coliseum ในLos Angeles, California
ภาษาอังกฤษพื้นฐาน

ภาษาอังกฤษพื้นฐาน  เป็นภาษาควบคุมที่ยึดภาษาอังกฤษ มีชาลส์ เคย์ อ็อกเดน (Charles Kay Ogden) นักภาษาศาสตร์และนักปรัชญา สร้างขึ้นเป็นภาษาช่วยสื่อสารนานาชาติ และใช้เป็นตัวช่วยสำหรับการสอนภาษาอังกฤษเป็นภาษาที่สอง สาระสำคัญของภาษาอังกฤษพื้นฐานคือเป็นสับเซตเรียบง่ายของภาษาอังกฤษปกติ นำเสนอในหนังสือ "ภาษาอังกฤษพื้นฐาน: บทนำทั่วไปพร้อมกฎและไวยากรณ์" ("Basic English: A General Introduction with Rules and Grammar", 1930) ของอ็อกเดน
ภาษาพื้นฐานของอ็อกเดน และมโนทัศน์ภาษาอังกฤษเรียบง่าย มีการเผยแพร่มากที่สุดหลังฝ่ายสัมพันธมิตรชนะสงครามโลกครั้งที่สองเป็นวิธีการบรรลุสันติภาพโลก แม้ภาษาอังกฤษพื้นฐานมิได้สร้างเข้าโปรแกรม แต่มีการทบทวนการทำให้เรียบง่ายคล้ายกันสำหรับการใช้ของนานาชาติหลายอย่าง ผู้ช่วยของอ็อกเดน ไอ. เอ. ริชาดส์นำเสนอการใช้ในโรงเรียนในประเทศจีน ต่อมา มีอิทธิพลต่อภาษาอังกฤษพิเศษ (Special English) ของวอยซ์ออฟอเมริกา สำหรับการแพร่สัญญาณข่าว และภาษาอังกฤษเทคนิคง่าย (Simplified Technical English) เป็นภาษาควบคุมที่ยึดภาษาอังกฤษที่ออกแบบมาเพื่อเขียนคู่มือเทคนิค
สิ่งที่เหลือรอดปัจจุบันของภาษาอังกฤษพื้นฐานของอ็อกเดนคือ รายการศัพท์ 850 คำที่ใช้เป็นคำศัพท์ของผู้เริ่มต้นของภาษาอังกฤษซึ่งมีสอนทั่วโลก โดยเฉพาะอย่างยิ่งในทวีปเอเชีย
เตาฮีด

เตาฮีด (หมายถึง "ความเป็นอันเดียวกันหรือความเป็นเอกะของพระเป็นเจ้าในศาสนาอิสลาม (อัลลอฮ์)") เป็นแนวคิดความเป็นเอกะต่อสิ่งที่มองไม่เห็นตามหลักเอกเทวนิยมในศาสนาอิสลาม เตาฮีดเป็นศูนย์กลางและแนวคิดสำคัญที่สุดของศาสนา ซึ่งการยึดมั่นมุสลิมทั้งหมด หลักการนี้มีอย่างแจ่มแจ้งว่าพระเป็นเจ้าในศาสนาอิสลาม (อัลลอฮ์) มีแค่องค์เดียว ("อัลอะฮัด") และเป็นเอกะ ("อัลวาฮิด")
เตาฮีดถือเป็นหลักสำคัญที่สุดในการยอมรับความนับถือของมุสลิม ส่วนแรกคือชะฮาดะฮ์ (การประกาศความเชื่อศาสนาอิสลาม) เป็นการประกาศความเชื่อในความเป็นเอกะของพระเจ้า การให้สิ่งใดหรือใครก็ตามเป็นพระเจ้า ถือเป็น "ชิรก์" – ถ้าผู้กระทำไม่ได้ขออภัยโทษในภายหลัง ตามอัลกุรอานแล้วเป็นบาปที่อภัยไม่ได้ มุสลิมเชื่อว่าหลักคำสอนอิสลามทั้งหมดมาจากหลักการเตาฮีด
จากจุดยืนของศาสนาอิสลามที่เป็นเอกเทวนิยมอย่างแน่วแน่ในใจความหลักของความเชื่อในอิสลาม (อะกีดะฮ์) ซึ่งแยกศาสนาอิสลามจากศาสนาส่วนใหญ่ ที่มากไปกว่านั้น หลักเตาฮีดไม่ใช้แค่ห้ามมุสลิมสักการะพระเจ้าหลายองค์เท่านั้น แต่ยังสละความต้องการเงิน สถานะทางสังคม หรืออัตตานิยมด้วย
ในอัลกุรอานยืนยันถึงการมีตัวตนของสิ่งเดียวและเป็นความจริงที่อยู่เหนือโลก สิ่งที่ไม่เหมือนใคร, มีอิสระ และไม่สามารถแบ่งแยกได้ พระผู้เป็นเจ้า ในศาสนาอิสลาม เป็นพระเจ้าแห่งสากลโลกมากกว่าพระเจ้าในท้องที่, ชนเผ่า หรือเขตทางศาสนา—พระเจ้าเป็นผู้ที่สมบูรณ์แบบและไม่ยอมรับความชั่วใด ๆ ทั้งสิ้น (brooks no evil)
บทที่ 112 จากอัลกุรอาน ชื่อว่าอัลอิคลาศ กว่าวถึงเรื่องนี้ว่า:
<templatestyles src="แม่แบบ:คำพูด/style.css" /><poem>
จงกล่าวเถิด (มุฮัมมัด): "พระองค์คืออัลลอฮ์ผู้ทรงเอกะ
อัลลอฮ์นั้นทรงเป็นที่พึ่ง
พระองค์ไม่ประสูติ และไม่ทรงถูกประสูติ
และไม่มีผู้ใดเสมอเหมือนพระองค์"</poem>
ดับเบิลยูดับเบิลยูอี รอว์ 25 ปี

ดับเบิลยูดับเบิลยูอี รอว์ 25 ปี  เป็นรายการตอนพิเศษ ที่ออกอากาศสดในวันที่ 22 มกราคม ค.ศ. 2018 ทางช่องUSA Network ในสหรัฐอเมริกา ของการเฉลิมฉลอง 25 ปีของ "ดับเบิลยูดับเบิลยูอี รอว์"
ในศึกนี้ได้จัดถึง 2 สนาม ได้แก่ Barclays Center ในBrooklyn และManhattan Center ในManhattan โดยในโชว์จะมีการปรากฏตังของผู้เข้าสู่หอเกียรติยศ และตำนานในอดีต
ถนนเทอดไท

ถนนเทอดไท (อักษรโรมัน: Thanon Thoet Thai) เป็นถนนสายหนึ่งในพื้นที่กรุงเทพมหานคร เป็นถนนในฝั่งธนบุรี ตัดผ่านตั้งแต่เขตธนบุรี เขตจอมทอง เขตภาษีเจริญ ไปสิ้นสุดที่เขตบางแค
ถนนเทอดไทจัดเป็นถนนสายรอง บางส่วนเดิมมีชื่อว่า "ถนนพัฒนาการ" เป็นถนนที่มีจุดเริ่มต้นที่แยกบางยี่เรือ จุดตัดกับถนนอินทรพิทักษ์ในเขตธนบุรี ไปสิ้นสุดลงที่แยกพัฒนาการ จุดตัดกับถนนบางแคในเขตบางแค
เหรียญที่ระลึก &quot;ครบรอบ 30 ปีการสถาปนากองทัพโซเวียตและกองทัพเรือ&quot;

เหรียญที่ระลึก "ครบรอบ 30 ปีการสถาปนากองทัพโซเวียตและกองทัพเรือ"  เป็นเหรียญที่ระลึกของสหภาพโซเวียต เนื่องในวาระครบรอบ 30 ปีการก่อตั้งกองทัพโซเวียต และ กองทัพเรือโซเวียต ได้รับการประกาศจากคณะผู้บริหารสูงสุดแห่งสภาโซเวียตสูงสุดแห่งสหภาพโซเวียตในวันที่ 22 กุมภาพันธ์ 1948 ระเบียบการมอบเหรียญได้รับการแก้ไขเมื่อวันที่ 18 กรกฎาคม 1980 ตามประกาศจากคณะกรรมการบริหารสูงสุดของสหภาพโซเวียตของสหภาพโซเวียตเลขที่ 2523-X
เหรียญที่ระลึก "ครบรอบ 30 ปีการสถาปนากองทัพโซเวียตและกองทัพเรือ" ถูกสวมใส่ที่ด้านซ้ายของหน้าอกและอยู่รวมกับเหรียญอื่น ๆ โดยไว้ลำดับถัดไปจากเหรียญที่ระลึก "ครบรอบ 20 ปีการทำงานและรับใช้กองทัพแดง" หากมีเหรียญจากสหภาพโซเวียตที่สูงกว่าหรือจากเหรียญของสหพันธรัฐรัสเซีย ให้ไว้ในลำดับถัดไป
ลักษณะของเหรียญที่ระลึก "ครบรอบ 30 ปีการสถาปนากองทัพโซเวียตและกองทัพเรือ" มีเส้นผ่านศูนย์กลาง 32 มิลลิเมตร ด้านหน้าเป็นรูปครึ่งขวาของวลาดีมีร์ เลนิน และ โจเซฟ สตาลิน (หน้าสุด) โดยที่มีเลขโรมัน "XXX" อยู่ด้านล่าง ด้านหลังมีข้อความที่เขียนเป็นขอบวงกลมว่า "เพื่อฉลองครบรอบ 30 ปี"  และมีรูปดาวห้าแฉกอยู่ด้านล่างสุดของเหรียญ ตรงกลางมีข้อความที่เขียนเป็น 2 บรรทัดว่า "กองทัพโซเวียตและกองทัพเรือ"  พร้อมกับระบุปี "1918-1948"
มินิโดราเอสโอเอส

โดเรมีจัง: มินิโดราเอสโอเอส  เป็นภาพยนตร์อะนิเมเรื่องสั้นของโดราเอมอน โดยได้เค้าโครงจากชุดมังงะโดราเอมอน ออกฉายครั้งแรกในประเทศญี่ปุ่นเมื่อวันที่ 11 มีนาคม ค.ศ. 1989 พร้อมกับ "โดราเอมอน ตอน ท่องแดนญี่ปุ่นโบราณ"ภาพยนตร์ที่เขียนโดย ฮิโรชิ ฟุจิโมโตะ และโมโตโอะ อะบิโคะ
แทนิส

แทนิส ("-niss") หรือ ศอนุลฮะญัร ([ˈcʼuʕnat]; #เปลี่ยนทาง ; หรือ หรือ) เป็นเมืองโบราณในทางภาคตะวันออกเฉียงเหนือของลุ่มแม่น้ำไนล์ของอียิปต์ มันตั้งอยู่บนดอนปากแม่น้ำของแม่น้ำไนล์
ประวัติ.
แทนิสเป็นเมืองในอียิปต์โบราณและทำหน้าที่เป็นศูนย์กลางทางศาสนาแบบขนานกับธีบส์ ในช่วงระยะเวลาขั้นกลางที่สาม เป็นสมัยก่อนสมัยราชวงศ์ที่สิบเก้า แทนิสเป็นเมืองหลวงของอียิปต์ล่าง แต่ในช่วงปลายราชอาณาจักรใหม่ เมืองแทนิสได้เสื่อมอำนาจลงและเมืองเพีย-ราเมส (Pi-Ramesses) ขึ้นมาเจริญแทนที่ ทำให้บริเวณดอนปากแม่น้ำไนล์ถูกทิ้งจนรกร้าง เนื่องจากท่าเรือมีปัญหาในการเทียบท่าเรือได้ลำบาก
ในช่วงระยะเวลาขั้นกลางที่สาม เมืองแทนิสได้เป็นเมืองหลวงของฟาโรห์จากราชวงศ์ที่ยี่สิบเอ็ด และราชวงศ์ที่ยี่สิบสอง ฟาโรห์เหล่านี้เห็นตัวเองว่าเป็นผู้สืบทอดสิทธิตามกฎหมายบนบัลลังก์ของสังคมของอียิปต์บนและล่าง พวกเขาใช้ชื่อดั้งเดิมและแสดงเจตจำนงในงานก่อสร้างแม้ว่าจะไม่มีสำคัญเมื่อเทียบกับสมัยราชอาณาจักรใหม่
ในเวลาต่อมา เมืองแทนิสได้สูญหายสถานะของเมืองหลวงของอียิปต์โบราณ แต่มันยังคงเป็นประชากรอยู่อาศัยจนกว่าจะถูกทอดทิ้งร้างในสมัยโรมัน
แมรี พิกฟอร์ด

แกลดีส์ หลุยส์ สมิธ (8 เมษายน ค.ศ. 1892 – 29 พฤษภาคม ค.ศ. 1979) หรือชื่อในวงการคือ แมรี พิกฟอร์ด  เป็นนักแสดงและผู้สร้างภาพยนตร์ชาวแคนาดา เธอเป็นผู้ร่วมก่อตั้งของพิกฟอร์ด-แฟร์แบงส์ สตูดิโอ (ร่วมกับ ดักลาส แฟร์แบงส์) สตูดิโอภาพยนตร์ยูไนเต็ดอาร์ทิส (กับ แฟร์แบงส์, ชาร์ลี แชปลิน และดี. ดับเบิลยู. กริฟฟิท) และหนึ่งในผู้ก่อตั้งของสถาบันศิลปะและวิชาการทางภาพยนตร์ ผู้ที่นำเสนอ "ออสการ์" เป็นงานมอบรางวัลประจำปี
พิกฟอร์ดเป็นรู้จักอย่างดีในฐานะ "หวานใจของอเมริกา" และ "หญิงสาวที่มีผมลอน" เธอเป็นหนึ่งในผู้บุกเบิกชาวแคนาดาในยุคแรกของฮอลลีวูดที่มีบทบาทสำคัญในการพัฒนาภาพยนตร์ พิกฟอร์ดเป็นผู้หญิงคนแรกในวงการบันเทิงที่มีสตูดิโอเป็นของตัวเอง และเป็นหนึ่งในนักแสดงหญิงที่ได้รับความนิยมสูงสุดในยุคทศวรรษ 1910 และ 1920 จนได้รับการขนานนามว่าเป็น "ราชินีภาพยนตร์" (Queen of the Movies) เธอยังถูกยกเครดิตว่าเป็นต้นแบบของการสร้าง ingénue หรือตัวละครที่มีความบริสุทธิ์และไร้เดียงสา
พิกฟอร์ดได้รับรางวัลออสการ์ สาขานักแสดงนำหญิงยอดเยี่ยม จากการแสดงในภาพยนตร์เรื่อง "Coquette" (1929) และได้รับรางวัลเกียรติยศในปี ค.ศ. 1976 สถาบันภาพยนตร์อเมริกัน จัดให้เธอเป็นนักแสดงหญิงที่ยอดเยี่ยมที่สุดตลอดกาล อันดับที่ 24 ของภาพยนตร์ฮอลลีวูดยุคคลาสสิกในปี ค.ศ. 1999
อัญพจน์

อัญพจน์  เป็นการกล่าวซ้ำซึ่งนิพจน์หนึ่งว่าเป็นส่วนหนึ่งของอีกนิพจน์หนึ่ง โดยเฉพาะอย่างยิ่งนิพจน์ที่คัดมาเป็นที่รู้จักดีหรือมีการแสดงที่มาชัดแจ้งโดยการอ้างอิงไปต้นทางต้นฉบับ และมีการระบุโดยเครื่องหมายอัญประกาศ
อัญพจน์ยังสามารถหมายถึงการใช้หน่วยซ้ำ ๆ ของนิพจน์แบบอื่นทุกชนิด โดยเฉพาะอย่างยิ่งส่วนใดส่วนหนึ่งของงานศิลปะ ได้แก่ ส่วนย่อยของจิตรกรรม ฉากจากภาพยนตร์หรือส่วนหนึ่งของงานประพันธ์ดนตรี
โปรแกรมค้นหาเว็บ

โปรแกรมค้นหาเว็บ  เป็นระบบซอฟต์แวร์ซึ่งได้รับการออกแบบมาเพื่อค้นหาสารสนเทศบนเวิลด์ไวด์เว็บ ผลการค้นหาโดยทั่วไปนำเสนอเป็นบรรทัดการค้นหาที่มักเรียก หน้าผลลัพธ์โปรแกรมค้นหา (SERPs) สารสนเทศอาจเป็นเว็บเพจ ภาพหรือไฟล์ประเภทอื่นผสมกัน โปรแกรมค้นหาบางโปรแกรมยังขุดข้อมูลที่มีอยู่ในฐานข้อมูลหรือสารบบเปิด โปรแกรมค้นหาเว็บต่างจากสารบบเว็บตรงที่มีบรรณาธิการมนุษย์เป็นผู้บำรุงรักษาเท่านั้น นอกจากนี้ยังบำรุงรักษาสารสนเทศเวลาจริงโดยการดำเนินการอัลกอริทึมบนเว็บครอว์เลอร์ ข้อมูลในโปรแกรมค้นหาเว็บอาจเป็นการผสมของไฮเปอร์ลิงก์ไปยังหน้าเว็บ รูปภาพ วิดีโอ อินโฟกราฟิก บทความ และไฟล์ประเภทอื่นๆ ข้อมูลเมื่อเดือนมกราคม 2022 กูเกิล เป็นโปรแกรมค้นหาเว็บที่มีผู้ใช้มากที่สุดในโลก โดยมีส่วนแบ่งตลาด 90.6% และโปรแกรมค้นหาเว็บอื่นๆ ที่ใช้มากที่สุดในโลก ได้แก่ ไมโครซอฟท์ บิง, ยาฮู!, ไป่ตู้, ยานเดกซ์ และ ดักดักโก
เนื้อหาอินเทอร์เน็ตที่ไม่สามารถค้นได้ด้วยโปรแกรมค้นหาเว็บโดยทั่วไปอธิบายว่าเป็นดีปเว็บ (deep web)
ศูนย์กีฬาครอสคันทรี และไบแอธลอนอัลเพนเซีย

ศูนย์กีฬาครอสคันทรีอัลเพนเซีย  และ ศูนย์กีฬาไบแอธลอนอัลเพนเซีย  เป็นศูนย์กีฬาในรีสอร์ทอัลเพนเซีย ตั้งอยู่ที่แทกวันลย็อง-มย็อน, อำเภอพย็องชัง, จังหวัดคังว็อน, ประเทศเกาหลีใต้ ศูนย์กีฬานี้ใช้สำหรับการแข่งขันกีฬาครอสคันทรีกับไบแอธลอน อัฒจันทร์ของทั้งสองศูนย์อยู่ติดกันและมีลักษณะคล้ายคลึงกัน ศูนย์ทั้งสองยังติดกับสถานที่เล่นสกี ในช่วงที่ไม่ใช่ช่วงฤดูหนาวศูนย์ทั้งสองนี้ยังใช้เป็นสนามกอล์ฟชื่อว่า อัลเพนเซีย 700 (Alpensia 700) ศูนย์ทั้งสองสามารถบรรจุคนได้ 7,500 คน นั่ง 4,500 คน, ยืน 3,000 คน
ฟูจิวาระ โนะ โยชิฟูซะ

ฟูจิวาระ โนะ โยชิฟูซะ (ค.ศ. 804 – 7 ตุลาคม 872) หรือที่รู้จักกันในชื่อ "โซเมโดโนะ โนะ ไดจิง" หรือ "ชิรากาวะ-โดโนะ" เป็นรัฐบุรุษ ข้าราชสำนัก และนักการเมืองชาวญี่ปุ่นในยุคเฮอัง
เมื่อหลานชายของเขาได้ขึ้นสืบราชบัลลังก์เป็นจักรพรรดิเซวะ พระองค์ก็ได้แต่งตั้งโยะชิฟุซะซึ่งเป็นพระอัยกา (ตา) เป็นเซ็สโซ ซึ่งเป็นตำแหน่งผู้สำเร็จราชการสำหรับจักรพรรดิที่ยังเยาว์อยู่ซึ่งเขานับเป็นเซ็สโซคนแรกในประวัติศาสตร์ที่ไม่ใช่เชื้อพระวงศ์และนับเป็นผู้สำเร็จราชการคนแรกที่มาจากตระกูลฟูจิวาระ
อาชีพ.
เขาดำรงตำแหน่งรัฐมนตรีในรัชสมัยจักรพรรดินิมเมียว จักรพรรดิมนโตกุ และจักรพรรดิเซวะ
พงศาวลี.
เขาอยู่ในตระกูลฟูจิวาระ โดยเป็นบุตรของฟูจิวาระ โนะ ฟูยุตสึงุ พี่/น้องชายของโยชิฟูซะได้แก่ ฟูจิวาระ โนะ นางาโยชิ, ฟูจิวาระ โนะ โยชิซูเกะ และฟูจิวาระ โนะ โยชิกาโดะ
ครอบครัว.
เขาแต่งงานกับมินาโมโตะ โนะ คิโยฮิเมะ (源 潔姫) พระราชธิดาในจักรพรรดิซางะ ทั้งคู่มีลูกสาวคนเดียว
เขารับเลี้ยงลูกชายตนที่สามของนางาระ ผู้เป็นพี่/น้องชาย
โยชิฟูซะได้รับการเรียกขานเป็น "ชูจิงโค" (忠仁公) (ตำแหน่งหลังเสียชีวิตคือไดโจไดจิง)
ชาวรีวกีว

ชาวรีวกีว (; โรมาจิ: "Ryūkyū minzoku"; , "Duuchuu minzuku") หรือ ชาวโอกินาวะ (; โรมาจิ: "Okinawa jin"; , ; โรมาจิ: "Uchinaanchu") เป็นชนพื้นเมืองที่อาศัยอยู่บนหมู่เกาะรีวกีว ซึ่งตั้งอยู่ระหว่างคีวชูกับไต้หวัน ซึ่งปัจจุบันคือที่ตั้งของจังหวัดโอกินาวะและคาโงชิมะของประเทศญี่ปุ่น ภาษาของพวกเขาจัดอยู่ในตระกูลภาษาย่อยรีวกีว หนึ่งในสองตระกูลภาษาย่อยของตระกูลภาษาญี่ปุ่น และถูกนับว่าเป็นสำเนียงหนึ่งของภาษาญี่ปุ่น
ชาวรีวกีวไม่ได้รับการยอมรับว่าเป็นชนกลุ่มน้อยในญี่ปุ่น เนื่องจากเจ้าหน้าที่จากทางการนับว่าชาวรีวกีวเป็นกลุ่มย่อยของชาวญี่ปุ่น ทำนองเดียวกับชาวยามาโตะและไอนุ กระนั้นถ้าหากว่าชาวรีวกีวเป็นชนกลุ่มน้อย ก็ถือเป็นชนกลุ่มน้อยที่ใหญ่ที่สุดของญี่ปุ่น เพียงแค่จังหวัดโอกินาวะก็มีชาวรีวกีวมากถึง 1.3 ล้านคนอาศัยอยู่ นอกจากนี้ยังมีชาวรีวกีวจำนวนไม่น้อยกว่า 600,000 คน อาศัยกระจายไปยังส่วนอื่น ทั้งภายในประเทศญี่ปุ่นเองและประเทศอื่น ๆ ทั่วโลก โดยมากจะอาศัยอยู่ในรัฐฮาวาย
ผลการศึกษาด้านพันธุกรรมและมานุษยวิทยาพบว่าชาวรีวกีวมีความสัมพันธ์กับชาวไอนุเป็นพิเศษ และมีบรรพบุรุษร่วมกันช่วงยุคก่อนประวัติศาสตร์ของญี่ปุ่นหรือยุคโจมง (10,000–1,000 ปีก่อนคริสต์ศักราช) ซึ่งอพยพมาจากเอเชียตะวันออกเฉียงใต้ ก่อนจะผสมข้ามเผ่าพันธุ์กับชาวยามาโตะในยุคยาโยอิ (1,000 ปีก่อนคริสต์ศักราช – ค.ศ. 300) ซึ่งอพยพมาจากเอเชียตะวันออก (โดยเฉพาะจากจีนและคาบสมุทรเกาหลี) ชาวรีวกีวมีวัฒนธรรมเป็นของตนเอง เช่น ความเชื่อ ศาสนา หรือแม้แต่อาหาร โดยมีการเพาะปลูกข้าวเพื่อบริโภคครั้งแรกราวศตวรรษที่ 12 ประชากรอาศัยอยู่ตามหมู่เกาะอย่างโดดเดี่ยวเป็นเวลาหลายศตวรรษ ราวศตวรรษที่ 14 ได้มีการรวมสามอาณาจักรเป็นรัฐเดียวคืออาณาจักรรีวกีว (ค.ศ. 1429–1879) ซึ่งโดดเด่นด้านการค้าทางทะเลและมีสถานะเป็นรัฐบรรณาการของจีนยุคราชวงศ์หมิงเป็นต้นมา กระทั่ง ค.ศ. 1609 อาณาจักรรีวกีวถูกแคว้นซัตสึมะรุกราน แต่ยังมีอิสระในฐานะรัฐประเทศราช
กระทั่งในยุคเมจิ อาณาจักรรีวกีวถูกยุบเป็นแคว้นรีวกีว (1872–1879) หลังถูกจักรวรรดิญี่ปุ่นยึดครอง ในปี ค.ศ. 1879 มีการผนวกดินแดนรวมเข้ากับประเทศญี่ปุ่น แล้วจัดตั้งจังหวัดโอกินาวะ ส่วนพระเจ้าโช ไท พระมหากษัตริย์พระองค์สุดท้ายของรีวกีวถูกเนรเทศไปโตเกียวหลังจากนั้น ค.ศ. 1895 ประเทศจีนอ้างสิทธิเหนือหมู่เกาะรีวกีว ในช่วงเวลานี้ทางการญี่ปุ่นได้ทำการปราบปรามประเพณี วัฒนธรรม และภาษาพื้นเมืองของชาวรีวกีว เพื่อกลืนเป็นชาวญี่ปุ่นหรือชาวยามาโตะ หลังสงครามโลกครั้งที่สอง หมู่เกาะรีวกีวถูกสหรัฐเข้าปกครองในปี ค.ศ. 1945–1950 และ ค.ศ. 1950–1972 ช่วงเวลานี้เกิดการละเมิดสิทธิมนุษยชนรีวกีวจำนวนมาก อันก่อให้เกิดความไม่พอใจทั้งรัฐบาลญี่ปุ่นและหน่วยงานทหารของสหรัฐที่ประจำการในโอกินาวะอย่างรุนแรง ดังจะเห็นได้จากการเกิดขบวนการรีวกีวอิสระ
ไชนาทาวน์ (กรุงเทพมหานคร)

ไชนาทาวน์ในกรุงเทพมหานคร เป็นหนึ่งในหรือชุมชนจีนที่ใหญ่ที่สุดแห่งหนึ่งของโลก ก่อตั้งขึ้นมาตั้งแต่ปี พ.ศ. 2325 พร้อมกับการสถาปนากรุงรัตนโกสินทร์ในรัชสมัยพระบาทสมเด็จพระพุทธยอดฟ้าจุฬาโลกมหาราช ชาวจีนอพยพที่นี่ส่วนใหญ่จะเป็นชาวแต้จิ๋ว โดยเมื่อมีการสร้างพระบรมมหาราชวัง พระองค์ได้โปรดเกล้าฯ ให้ชาวจีนที่เดิมอยู่รอบ ๆ ย้ายไปยังสำเพ็ง ก่อให้เกิดเป็นชุมชนจีนเกิดขึ้นที่นี่ ต่อมาในรัชสมัยพระบาทสมเด็จพระจุลจอมเกล้าเจ้าอยู่หัว มีการตัดถนนเยาวราชขึ้นในปี พ.ศ. 2435 จึงทำให้ถนนเยาวราชเป็นย่านหลักของชุมชนจีน และกลายเป็นเขตการค้าหลักของกรุงเทพมหานคร รวมทั้งเป็นย่านสีแดงแหล่งค้าฝิ่น โรงละคร ไนต์คลับ และบ่อนการพนัน 
เดิมบริเวณนี้เป็นกำแพงพระบรมมหาราชวังรอบนอก ซึ่งอยู่เลยอาณาเขตเกาะรัตนโกสินทร์ และกลายเป็นศูนย์กลางการค้าของกรุงเทพมหานครในช่วงปลาย พ.ศ. 2344 ถึงต้น พ.ศ. 2443 ตั้งแต่นั้นมา ไชนาทาวน์จึงมีความโดดเด่นขึ้นมา ทำหน้าที่เป็นศูนย์กลางของวัฒนธรรมจีนโดยมีร้านค้าจำนวนมากที่ขายสินค้าแบบดั้งเดิม
ปัจจุบันไชนาทาวน์ในกรุงเทพมหานครและย่านต่าง ๆ ใกล้เคียง คือ ตลาดน้อย, คลองถม และเวิ้งนครเกษม ตั้งอยู่ในพื้นที่เขตสัมพันธวงศ์ ตลอดความยาวของถนนเจริญกรุง
ปัจจุบันความเจริญสมัยใหม่ได้เข้ามาสู่ไชนาทาวน์ของกรุงเทพมหานคร จากการเปิดของรถไฟฟ้ามหานคร สายเฉลิมรัชมงคล ซึ่งมีสถานีวัดมังกรอยู่บริเวณนั้น เป็นที่น่ากังวลเกี่ยวกับชุมชนเก่าแก่ที่จะได้รับผลกระทบหลังจากความเจริญเหล่านี้เข้ามาแทนที่
ถนนผดุงด้าว

ถนนผดุงด้าว (อักษรโรมัน: Thanon Phadung Dao) เป็นถนนสายสั้น ๆ สายหนึ่งในพื้นที่แขวงสัมพันธวงศ์ เขตสัมพันธวงศ์ กรุงเทพมหานคร โดยเป็นถนนที่มีความยาวประมาณ 200 เมตร แบ่งออกเป็น 2 ช่วง ช่วงแรก เชื่อมระหว่างถนนเจริญกรุง และถนนเยาวราช เช่นเดียวกับถนนแปลงนาม ที่อยู่ใกล้เคียง และช่วงที่ 2 เป็นช่วงฝั่งถนนเยาวราช ในช่วงนี้มีถนนอีกสายหนึ่งที่ตัดผ่าน คือ ถนนพาดสาย ถนนผดุงด้าวมีชื่อเรียกติดปากว่า ซอยเท็กซัส หรือ ตรอกเท็กซัส อันเนื่องจากที่นี่ในอดีต เคยเป็นที่ตั้งของโรงภาพยนตร์เท็กซัสมาก่อน
ถนนผดุงด้าว ได้รับชื่อพระราชทานจากพระบาทสมเด็จพระปกเกล้าเจ้าอยู่หัว ทั้งนี้เพื่อกำหนดให้ชื่อถนน หรือตรอกซอกซอยต่าง ๆ เหล่านี้มีความเป็นสากล และเพื่อให้สอดคล้องกับถนนสายต่าง ๆ ที่อยู่ใกล้เคียง โดยมีผู้เสนอทั้งชื่อ "ผดุงด้าว" และ "ผดุงเผ่า" ซึ่งทรงเลือกชื่อ ผดุงด้าว
ในอดีต ถนนผดุงด้าวมีความคึกคักอย่างยิ่ง โดยเฉพาะในเวลากลางคืน ถือว่าเป็นแหล่งบันเทิงยามราตรี โรงภาพยนตร์เท็กซัส เป็นที่รู้จักกันดีจะฉายภาพยนตร์อินเดียที่ได้รับความนิยมในขณะนั้น แต่ขณะเดียวกันก็ยังมีธุรกิจที่หมิ่นเหม่ต่อศีลธรรมและกฎหมายอยู่ด้วย นั่นคือ โรงน้ำชาที่มีผู้หญิงขายบริการ และยังเป็นแหล่งที่จำหน่ายหนังสือปกขาว หรือหนังสือลามกอนาจาร แห่งแรกอีกด้วย
ปัจจุบัน โรงภาพยนตร์เท็กซัสได้เลิกกิจการไปนานหลายปีแล้ว และได้กลายมาเป็นภัตตาคารสุกี้ที่ใช้ชื่อ เท็กซัส เช่นเดียวกับในอดีต นับเป็นภัตตาคารอายุเก่าแก่ยาวนาน และเป็นแห่งแรก ๆ ที่มีจำหน่ายสุกี้ในประเทศไทย นอกจากนี้แล้วบริเวณใกล้เคียงยังมีร้านอาหารจำหน่ายเนื้อแพะตุ๋นยาจีน รวมถึงเนื้อจระเข้, หอยทอด และร้านจำหน่ายซีดีเพลงและภาพยนตร์หรืองิ้วของจีน และขนมไหมฟ้า หรือขนมหนวดมังกร อันเป็นขนมของจีนที่หารับประทานได้ยากอีกด้วย
ลีออนโทโพลิส

ลีออนโทโพลิส เป็นเมืองโบราณที่ตั้งอยู่ในบริเวณดอนปากแม่น้ำไนล์ในอียิปต์ล่าง จะทำหน้าที่เป็นเมืองหลวงในสมัยราชวงศ์ที่ยี่สิบสาม ปัจจุบันยังคงเหลือซากโบราณสถานและการตั้งถิ่นฐาน และเป็นที่รู้จักกันในปัจจุบันคือ คาฟร์ อัล มักดาม
ชื่อ.
เมืองนี้เป็นชื่อภาษากรีกโบราณ "ลีออนโทโพลิส" Λεόντων πόλις (มีความหมายว่า "เมืองแห่งสิงโต") หรือ ลีออนโท Λεοντώ, ("สิงโต") ซึ่งได้รับวัฒนธรรมกรีกจากการเข้าของราชวงศ์ปโตเลมี โดยชาวอียิปต์โบราณเรียกเมืองนี้ว่า "ทาเรมู" ("ดินแดนแห่งปลา") และเมื่อวัฒนธรรมของอาหรับได้เข้ารุ่งเรืองจึงเปลี่ยนเป็น แทล เอล-มักดาม ("เนินดินของเมือง")
ประวัติ.
เมืองนี้ตั้งอยู่ในภาคกลางของพื้นที่ดินดอนสามเหลี่ยมปากแม่น้ำไนล์ และน่าจะเป็นศูนย์กลางของอำนาจฟาโรห์ภายใต้ราชวงศ์ที่ยี่สิบสาม ในแผ่นหินสลักที่ค้นพบในแม่น้ำไนล์ที่เจเบล บาร์กัล ซึ่งบรรยายเกี่ยวกับฟาโรห์ปิเยได้พิชิตฟาโรห์ลูพุตที่ 2 ผู้ปกครองเมืองลีออนโทโพลิส สตราโบเป็นนักเขียนที่เก่าแก่ที่สุดที่กล่าวถึงเมืองลีออนโทโพลิส และอาจเป็นที่มาหรือความสำคัญ
ชื่อเมืองในภาษากรีกหมายถึง "เมืองแห่งสิงโต" โดยคำนึงถึงการปรากฏตัวของเทพธิดาบาสเทต เทพธิดาเซคเมต และโอรสของพระองค์นามว่า มาเฮต ซึ่งเป็นเจ้าชายแห่งสิงโต มัมมี่สิงโตถูกเก็บไว้ที่วัดในช่วงเวลาของการยึดครองกรีก
ทักษะการเรียน

ทักษะการเรียน, ทักษะวิชาการ หรือยุทธศาสตร์การเรียน เป็นแนวทางการเข้าสู่ที่ใช้กับการเรียน โดยทั่วไปมีความสำคัญต่อความสำเร็จในสถานศึกษา ซึ่งถือว่าจำเป็นต่อการได้มาซึ่งผลการเรียนที่ดี และมีประโยชน์สำหรับการเรียนตลอดชีวิตของบุคคล
ทักษะการเรียนเป็นทักษะต่าง ๆ ที่จัดการกับกระบวนการจัดระเบียบและรับสารสนเทศใหม่ รักษาสารสนเทศหรือจัดการกับการประเมิน ซึ่งมีทั้งวิธีช่วยจำ (mnemonics) เพื่อช่วยรักษารายการสารสนเททศ การอ่านอย่างมีประสิทธิภาพ เทคนิคสมาธิและการจดบันทึกที่มีประสิทธิภาพ หรือในความหมายอย่างกว้าง หมายถึงทักษะใด ๆ ที่ช่วยส่งเสริมความสามารถของบุคคลในการเรียน รักษาและเรียกสารสนเทศซึ่งช่วยในและผ่านการสอบ และอาจรวมถึงการจัดการเวลาและเทคนิคบันดาลใจด้วย
แม้ทักษะการเรียนมักขึ้นอยู่กับตัวผู้เรียนและเครือข่ายสนับสนุนของผู้เรียนเป็นหลัก แต่ทักษะการเรียนเริ่มมีสอนในระดับมัธยมศึกษาและมหาวิทยาลัยมากขึ้น
ทักษะการเรียนเป็นเทคนิคแยกเป็นส่วนที่สามารถเรียนได้ ปกติในเวลาสั้น ๆ และใช้ได้ักับการศึกษาแทบทุกแขนง ฉะนั้นจึงแตกต่างกับยุทธศาสตร์ที่จำเพาะกับการศึกษาสาขาใดสาขาหนึ่ง (เช่น ดนตรีหรือเทคโนโลยี) และจากความสามารถที่มีอยู่ในตัวผู้เรียน เช่น แง่มุมเชาวน์ปัญญาหรือลีลาการเรียน
จังหวัดนูเอวาวิซคายา

จังหวัดนูเอวาวิซคายา (อีโลกาโน: Probinsia ti Nueva Vizcaya [Baro nga Biscaya]) เป็นจังหวัดในเขตลัมบักนางคากายันของประเทศฟิลิปปินส์ เมืองหลักคือบาโยมโบง อาณาเขตติดต่อกับจังหวัดเบงเก็ตทางทิศตะวันตก, ติดกับจังหวัดอีฟูเกาทางทิศเหนือ, ติดกับจังหวัดอีซาเบลาทางทิศตะวันออกเฉียงเหนือ, ติดกับจังหวัดคีรีโนทางทิศตะวันออก, ติดกับจังหวัดเอาโรรา‎ทางทิศตะวันออกเฉียงใต้, ติดกับจังหวัดนูเอวาเอซีฮาทางทิศใต้ และติดกับจังหวัดปังกาซีนันทางทิศตะวันตกเฉียงใต้ เป็นส่วนหนึ่งของพื้นที่เขตเทือกเขาคอร์ดิลเลรัส
จังหวัดนูเอวาวิซคายามีพื้นที่ 3,975.67 ตารางกิโลเมตร และเป็นจังหวัดใต้สุดของเขตลัมบักนางคากายัน อยู่ห่างจากเมโทรมะนิลาไปทางทิศเหนือประมาณ สามารถเดินทางได้โดยถนนลัมบักนางคากายัน (ทางหลวงมาฮาร์ลิกา)
จังหวัดคีรีโน

จังหวัดคีรีโน (อีฟูเกา:) เป็นจังหวัดที่ไม่มีทางออกสู่ทะเลในเขตลัมบักนางคากายันของประเทศฟิลิปปินส์ ตั้งชื่อตามเอลปิดิโอ กีริโน ประธานาธิบดีฟิลิปปินส์คนที่ 6 เมืองหลักคือคาบาร์โรกิส
จังหวัดคีรีโน มีอาณาเขตติดต่อกับจังหวัดเอาโรรา‎ทางทิศตะวันออกเฉียงใต้, จังหวัดนูเอวาวิซคายาทางทิศตะวันตก และจังหวัดอีซาเบลาทางทิศเหนือ จังหวัดคีรีโนเคยเป็นส่วนหนึ่งของจังหวัดนูเอวาวิซคายา จนถึงปี ค.ศ. 1966
ภูมิศาสตร์.
จังหวัดคีรีโนครอบคลุมพื้นที่ทั้งหมด 2,323.47 ตารางกิโลเมตร (897.10 ตารางไมล์) ตั้งอยู่ทางตะวันออกเฉียงใต้ของภูมิภาคคากายันแวลลีย์ ไม่มีทางออกสู่ทะเล อยู่ภายในส่วนบนของลุ่มแม่น้ำคากายัน และล้อมรอบด้วยจังหวัดอีซาเบลาทางทิศเหนือ จังหวัดเอาโรราทางทิศตะวันออกและตะวันออกเฉียงใต้ และจังหวัดนูเอวาวิซคายาทางทิศตะวันตกและตะวันตกเฉียงใต้
เทือกเขาซีเยร์รามาเดรเป็นแนวกั้นธรรมชาติบริเวณชายแดนด้านตะวันออกและใต้ของจังหวัด และเทือกเขามัมปารังทางฝั่งตะวันตก พื้นที่ส่วนใหญ่ของจังหวัด ประมาณร้อยละ 80 ปกคลุมด้วยภูเขาและที่ราบสูง ซึ่งส่วนใหญ่ตั้งอยู่ในเขตอนุรักษ์คีรีโน
ประชากร.
ประชากรในจังหวัดคีรีโนมีประมาณ 188,991 คน (ค.ศ. 2015) ความหนาแน่น 81 คนต่อตารางกิโลเมตร หรือ 210 คนต่อตารางไมล์ ภาษาหลักที่ใช้คือ ภาษาอีโลกาโนและอีฟูเกา
ศาสนา.
ส่วนใหญ่นับถือศาสนาคริสต์ นิกายโรมันคาทอลิก คิดเป็นร้อยละ 54 ศาสนาอื่น ๆ ที่สำคัญ ได้แก่ ศาสนาอิสลาม
บัสโก

เทศบาลบัสโก (อีโลกาโน: Ili ti Basco), เป็นเทศบาลหลักของจังหวัดบาตาเนส เขตลัมบักนางคากายัน ประเทศฟิลิปปินส์ มีประชากรประมาณ 8,579 คนในปี ค.ศ. 2015
บัสโกตั้งอยู่บนเกาะบาตัน ซึ่งใหญ่เป็นอันดับที่สองของ "หมู่เกาะบาตาเนส" ทางตอนเหนือสุดของฟิลิปปินส์ ตัวเมืองมีท่าอากาศยานหนึ่งแห่ง คือ ท่าอากาศยานบัสโก ให้บริการเที่ยวบินจากมะนิลาและบาเกียว บัสโกมีสถานที่สำคัญคือประภาคารบัสโก
สไตกิโมล็อก

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
สไตกิโมล็อก  เป็นสกุลหนึ่งในตระกูล pachycephalosaurid ในยุคครีเทเชียส ประมาณ 66 ล้านปีก่อน มันเป็นที่รู้จักจาก Hell Creek Formation, Ferris Formation, และ Lance Formation โดยมีชีวิตอยู่ร่วมกับที-เร็กซ์ และไทรเซอราทอปส์
รายละเอียด.
"สไตกิโมล็อก"เป็นแพคีเซอฟาโลซอรัสขนาดใหญ่ หัวกระโหลกยาวประมาณ 46 เซนติเมตร (18 นิ้ว) ไม่เหมือนกับแพคีเซฟาโลซอร์ตัวอื่น ๆ โดมบนหัวนั้นเล็กมาก มีนอทรงกรวยบนจมูก และส่วนหลังของหัว โดยยาวประมาณ 5 เซนติเมตร (2 นิ้ว) และ 15 เซนติเมตร (6 นิ้ว) และยังมีนอเล็ก ๆ อีก 2-3 นอ
ประวัติศาสตร์ของการค้นพบ.
ชนิดต้นแบบ "S. spinifer" ตั้งชื่อโดยนักชีววิทยาชาวอังกฤษ และเยอรมัน Peter Galton และ Hans-Dieter Sues ใน ค.ศ. 1983 "สไตกิโมล็อก" เป็นไดโนเสาร์ที่มีเขาที่ด้านหลังของหัวกระโหลก มีนอยาวตรงกลางมีนอเล็ก ๆ อีก 2-3 นอ "Dracorex" มีลักษณะคล้ายกันทว่ามีนอที่เล็กกว่า แต่ปัจจุบันทั้งDracorex และ สไตกิโมล็อกเป็นแค่แพคิเซอฟาโลซอรัสวัยเด็กวัยรุ่น
ชื่อ "สไตกิโมล็อก" มาจากแม่น้ำสติกซ์ที่มีตำนานว่าได้ผ่านยมโลกในตำนานกรีก ส่วน Moloch เป็นชื่อของเทพเจ้าชาวคะนาอันมีหัวหนาทีมีไว้เพื่อดึงดูดคู่ 
การปรากฏตัวในภาพยนตร์.
ปรากฏในภาพยนตร์ จูราสสิค เวิลด์ อาณาจักรล่มสลาย ช่วยตัวเอกออกจากกรงใต้ดินและไปป่วนงานประมูลไดโนเสาร์ของตัวร้าย
นอร์มา เชียเรอร์

อีดิธ นอร์มา เชียเรอร์ (11 สิงหาคม ค.ศ. 1902 – 12 มิถุนายน ค.ศ. 1983) เป็นนักแสดงชาวแคนาดาและดาราฮอลลีวูดตั้งแต่ปี ค.ศ. 1925 จนถึง 1942 เธอเป็นนักแสดงคนแรกที่ได้เข้าชิงรางวัลออสการ์ถึง 5 ครั้งสำหรับการแสดง และได้รับรางวัลนักแสดงนำหญิงยอดเยี่ยมจากภาพยนตร์เรื่อง "The Divorcee" ในปี ค.ศ. 1930
ชีวิตช่วงแรก.
เชียเรอร์มีบรรพบุรุษเป็นชาวสก็อต อังกฤษ และไอริช เธอเกิดในมอนทรีออล โดยเข้าเรียนที่โรงเรียนมัธยมสตรีมอนทรีออล และโรงเรียนมัธยมเวสต์เมิร์น เชียเรอร์เกิดในครอบครัวที่มีฐานะร่ำรวย พ่อของเธอแอนดรูว์ เป็นเจ้าของธุรกิจรับเหมาก่อสร้างที่ประสบความสำเร็จ อย่างไรก็ตามการแต่งงานระหว่างพ่อแม่ของเธอไม่ค่อยมีความสุขนัก แอนดรูว์มีอารมณ์สองขั้ว และ "ชอบเดินเหมือนเงาหรือผีรอบ ๆ บ้าน" ในขณะที่แม่ของเธอ อีดิธ เมย์ ฟิชเชอร์ เป็นคนที่มีเสน่ห์และทันสมัย ในวัยเด็กเชียเรอร์สนใจในด้านดนตรี แต่หลังจากที่ได้ดูการแสดงลักษณะโวเดอวีล (vaudeville) เธอจึงตัดสินที่จะเป็นนักแสดงเมื่ออายุได้ 9 ปี
ในปี ค.ศ. 1918 ความฝันของเชียเรอร์ก็ต้องจบลง เมื่อครอบครัวของเธอล้มละลาย จากผลกระทบของสงครามโลกครั้งที่ 1 และพี่สาวของเธอ แอโธล ประสบปัญหากับการป่วยทางจิต เชียเรอร์ถูกบังคับให้ย้ายไปอยู่ในบ้านหลังเล็ก ๆ ในเขตชานเมืองของมอนทรีออล อย่าง "เจียมเนื้อเจียมตัว" แต่การเผชิญหน้ากับความยากจนอย่างฉับพลัน ทำให้เชียเรอร์เข้มแข็งขึ้น เธอกล่าวว่า "ในวัยเด็กฉันก่อตั้งปรัชญาเกี่ยวกับความล้มเหลว บางทีก็ต้องดิ้นรนเพื่อหาเงิน ถึงแม้ธุรกิจของพ่อจะล้มละลาย แต่นั่นไม่ได้หมายความว่าพ่อล้มเหลวไปด้วย"
ต่อมาพ่อแม่ของเธอก็หย่าร้างกัน เชียเรอร์และพี่สาวย้ายไปอยู่กับมารดาที่บ้านพักราคาถูกแห่งหนึ่ง หลังจากนั้นแม่ของเธอจึงตัดสินใจผลักดันให้เป็นนักแสดง เพื่อที่จะนำเงินมาจุนเจือครอบครัว โดยเชียเรอร์เริ่มเป็นนักแสดงตั้งแต่อายุ 17 ปี และเพื่อความก้าวหน้า แม่จึงพาเธอและพี่สาวย้ายมาอยู่ที่นิวยอร์ก ในปี ค.ศ. 1920
ฟุตบอลทีมชาติยูโกสลาเวีย

ฟุตบอลทีมชาติยูโกสลาเวีย เป็นอดีตทีมฟุตบอลตัวแทนของราชอาณาจักรยูโกสลาเวีย (ค.ศ. 1918–1941) และสหพันธ์สาธารณรัฐสังคมนิยมยูโกสลาเวีย (ค.ศ. 1943–1992) เป็นทีมที่ประสบความสำเร็จในการแข่งขันหลายรายการ แต่ในปี ค.ศ. 1992 ช่วงสงครามยูโกสลาเวีย ทีมชาติถูกลงโทษจากสหประชาชาติมิให้เข้าร่วมการแข่งขันใด ๆ ต่อมาในปี ค.ศ. 1994 ทีมชาติยูโกสลาเวียจึงกลายเป็นทีมชาติเซอร์เบียและมอนเตเนโกร
แม้ว่ายูโกสลาเวียจะถูกแยกเป็นหลายประเทศ แต่ทีมชาติเซอร์เบียถือเป็นผู้สืบทอดทีมชาติยูโกสลาเวียแต่เพียงผู้เดียว ภายใต้การรับรองของฟีฟ่าและยูฟ่า
อดีตผู้เล่นคนสำคัญ.
เปเเดร๊ก มิยาโตวิช
ขนมหนวดมังกร

ขนมหนวดมังกร หรือ ขนมไหมฟ้า หรือ ขนมสายไหมจีน (อักษรจีนตัวเต็ม: 龍鬚糖, 龙须糖; พินอิน: "Lóng xū táng"; อักษรจีนตัวย่อ: 銀絲糖, 銀絲糖; พินอิน: "Yín sī táng") เป็นขนมแบบดั้งเดิมของชาวจีน พบได้ตามแถบชุมชนจีน และได้แพร่กระจายไปในหลายประเทศทั่วโลก โดยเฉพาะอย่างยิ่งในเอเชียตะวันออก เช่น มาเก๊า, สิงคโปร์, แคนาดา, สหรัฐอเมริกา, ไต้หวัน, ญี่ปุ่น ในเกาหลีถือเป็นขนมหวานที่มีค่ายิ่งในราชสำนัก
ขนมหนวดมังกร มีที่มาตั้งแต่ยุคราชวงศ์ฮั่นเมื่อ 2,000 ปีมาแล้ว กล่าวกันว่า พ่อครัวคนหนึ่งซึ่งเพลินเพลินในการทำขนมแบบใหม่กับพระจักรพรรดิ์ ด้วยการยืดส่วนผสมแบบแป้งที่ทำจากแป้งข้าวเจ้าเป็นเส้นเล็ก ๆ บาง ซึ่งแลดูคล้ายกับหนวดหรือเคราที่สามารถติดอยู่กับใบหน้าผู้คน การที่ได้ชื่อว่า "หนวดมังกร" อาจเป็นเพราะมังกรเป็นสัญลักษณ์ของพระจักรพรรดิ์ ในสมัยโบราณ ขนมหนวดมังกรถือเป็นของที่ทำเพื่อถวายแด่พระจักรพรรดิ์และชนชั้นสูงในราชสำนักเท่านั้น ในช่วงปฏิวัติวัฒนธรรม ขนมหนวดมังกรถูกห้ามจากยุวชนแดง ตามคำสั่งของพรรคคอมมิวนิสต์จีน ที่ห้ามประชาชนประกอบกิจกรรมที่อาจเกี่ยวข้องกับราชวงศ์ฮั่น การทำขนมหนวดมังกรถือเป็นศิลปะละเอียดอ่อนอย่างหนึ่ง จึงทำให้หาผู้สืบทอดได้ยาก อย่างไรก็ตามในช่วงไม่กี่ปีที่ผ่านมาก็ได้ปรากฏตัวขึ้นอีกครั้งในสถานที่ท่องเที่ยว เช่น เทศกาลตามถนนสายต่าง ๆ และแพร่กระจายไปทั่วโลกได้ไกลถึงจุดหมายปลายทางของผู้เชี่ยวชาญ
เส้นขนมหนวดมังกร คล้ายกับสายไหม โดยทำจากน้ำผึ้งกวนกับแป้งข้าวเจ้า, แป้งข้าวโพด, แป้งข้าวเหนียว และข้าวโอ๊ต จากนั้นจึงนำมาดึงเหมือนเส้นบะหมี่ จนยืดยาวเป็นเส้นเล็ก ๆ จำนวนหลายร้อยเส้น และนำมาคลุกกับไส้ซึ่งเป็นเม็ดมะม่วงหิมพานต์, ถั่วลิสง และงาขาว จากนั้นจึงปั้นเป็นก้อนกลม ลักษณะคล้ายดักแด้
ศาลเจ้าคาโมะ

ศาลเจ้าคาโมะ (; โรมาจิ: "Kamo -jinja") ศาลเจ้าที่มีความสำคัญที่สุดแห่งหนึ่งใน ลัทธิชินโต ตั้งอยู่ริมฝั่งแม่น้ำคาโมะทางตะวันออกเฉียงเหนือของนครเกียวโต โดยแบ่งออกเป็นสองศาลเจ้าตั้งอยู่ทางตอนบนและตอนล่างของแม่น้ำคาโมะคือศาลเจ้าคามิงาโมะและศาลเจ้าชิโมงาโมะ โดยทั้งสองศาลเจ้าเปรียบเสมือนเป็นประตูของเมืองหลวงเก่าอย่างเกียวโตที่เรียกว่า ประตูปีศาจ (; โรมาจิ: "Kimon") เทียบได้กับประตูผีของประเทศไทยแต่แตกต่างกันตรงที่ประตูผีของไทยเป็นการนำศพออกไปทิ้ง แต่ประตูปีศาจของเกียวโตเป็นประตูทางเข้าออกสำหรับปีศาจเพราะความเชื่อโบราณของชาวญี่ปุ่นถือว่าแม่น้ำคาโมะที่ไหลมาจากทางตะวันออกเฉียงเหนือเปรียบเสมือนการนำเหล่าปีศาจเข้าสู่เมือง
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
สารบัญ

สารบัญ  เป็นรายการบทหรือชื่อเรื่องส่วนหรือคำอธิบายสั้น ๆ พร้อมกับเลขหน้าเริ่มต้น มักพบในหน้าก่อนเริ่มงานเขียน
ตัวอย่าง.
ตัวอย่างมีจุด:
 บทที่ 1: เริ่มต้น . . . . . . . . . . . . . 1
 อารัมภบท . . . . . . . . . . . . . . . . . . 2
 ขั้นถัดไป . . . . . . . . . . . . . . . . . . . 3
ตัวอย่างไม่มีจุด:
 บทที่ 1: เริ่มต้น 1
 อารัมภบท 2
 ขั้นถัดไป 3
ตัวอย่างมีผู้ประพันธ์:
 1. Introduction to Biology "Arthur C. Smith" 1
 2. Microbiology "Susan Jones" 10
 3. Advances in Biotechnology "T.C. Chang" 24
ตัวอย่างมีข้อความอธิบาย:
 Chapter 1 3
 In which we first meet our hero and heroine, attend
 a gala feast, and begin an unexpected journey.
 Chapter 2 12
 The journey takes an unusual turn, and new villains
 are discovered.
วอลเลย์บอลชายเนชันส์ลีก 2018

วอลเลย์บอลชายเนชันส์ลีก 2018  เป็นครั้งแรกของการแข่งขันวอลเลย์บอลชายระหว่างประเทศประจำปี จำนวน 16 ทีม รอบสุดท้ายจัดขึ้นที่เมืองลีล ประเทศฝรั่งเศส
การคัดเลือก.
16 ทีมที่ผ่านการคัดเลือกสำหรับการแข่งขัน โดย 12 ทีมเป็นทีมหลัก และอีก 4 ทีมเป็นทีมท้าทาย (Challenger) จะสามารถตกชั้นได้ ซึ่งทีมที่ได้อันดับสุดท้ายของทีมท้าทายต้องไปแข่งกับทีมชนะของวอลเลย์บอลชายแชลเลนเจอร์คัพ 2019 และทีมที่ชนะจะได้แข่งวอลเลย์บอลชายเนชันส์ลีกในปีถัดไป
รูปแบบการแข่งขัน.
รอบแรก.
การแข่งขันรอบแรกประกอบไปด้วย 16 ทีม แข่งขันกัน 4 กลุ่ม กลุ่มละ 4 ทีม ซึ่งแข่งขันทั้งหมด 120 นัด โดยในแต่ละกลุ่มจะต้องทำการแข่งขันแบบพบกันหมด เมื่อจบการแข่งขันทีมเจ้าภาพและอันดับที่ 1-5 จะผ่านเข้ารอบสุดท้าย การตกชั้นจะพิจารณาเฉพาะทีมท้าทาย 4 ทีมเท่านั้น ทีมที่ได้อันดับสุดท้ายของทีมท้าทายจะต้องแข่งขันรอบเพลย์ออฟตกชั้นกับทีมชนะเลิศแชลเลนเจอร์คัพ ทีมที่ชนะจะได้สิทธิแข่งขันเนชันส์ลีกในปีถัดไปในฐานะทีมท้าทาย
รอบสุดท้าย.
การแข่งขันรอบสุดท้าย 6 ทีมที่ผ่านการคัดเลือกจะถูกแบ่งออกเป็น 2 กลุ่ม กลุ่มละ 3 ทีม โดยจะต้องทำการแข่งขันแบบพบกันหมด เมื่อจบการแข่งขัน 2 อันดับแรกของแต่ละกลุ่มจะผ่านเข้ารอบรองชนะเลิศ ในรอบรองชนะเลิศทีมที่ชนะผ่านเข้าสู่รอบชิงชนะเลิศ ส่วนทีมที่แพ้จะต้องแข่งรอบชิงอันดับที่ 3
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
อัฏฏออิฟ

อัฏฏออิฟ ("aṭ-Ṭā'if") เป็นเมืองที่อยู่ในแคว้นมักกะฮ์ ประเทศซาอุดีอาระเบีย ตั้งอยู่ที่ระดับความสูง 1,879 เมตรตามเนินลาดทิวเขาอัสซะเราะวาต (Al-Sarawat Mountains) ประชากรในเมืองมีทั้งหมด 1,200,000 คน เป็นเมืองหลวงในฤดูร้อนอย่างไม่เป็นทางการ เมืองนี้เป็นศูนย์กลางของอาชีพเกษตรกรรม สินค้าโดดเด่นคือ องุ่น ทับทิม มะเดื่อ ดอกกุหลาบ และน้ำผึ้ง
กลุ่มชาติพันธุ์.
ประชากรที่อยู่ในเมืองอัฏฏออิฟส่วนใหญ่เป็นชาวซาอุดีอาระเบียผู้นับถือนิกายซุนนีสำนักฮันบาลีและสำนักมาลิกี นอกจากนี้ยังมีประชากรจากต่างชาติอีกจำนวนหนึ่ง ส่วนมากเป็นชาวเอเชีย ชาวตุรกี ชาวอาหรับจากประเทศอื่น ๆ
เศรษฐกิจ.
ตามประวัติศาสตร์ของเมืองอัฏฏออิฟ กุหลาบเป็นสินค้าส่งออกสำคัญ ซึ่งส่วนมากส่งไปเอเชียกลาง
มรรค จันเหลือง

มรรค จันเหลือง (เกิด 9 กุมภาพันธ์ ค.ศ. 1995) เป็นชาวอิตาเลียน-ไทย เป็นนักกีฬาครอสคันทรีของประเทศไทย
ประวัติ.
มรรค จันเหลืองเกิดเมื่อวันที่ 9 กุมภาพันธ์ ค.ศ. 1995 บิดาชื่อนาย บุญจันทร์ จันเหลือง เป็นคนจังหวัดยโสธรแต่ต่อมาย้ายไปอยู่จังหวัดสมุทรสาคร มารดาชื่อ มาเรีย วิตโตเรีย โคมูเน ชาวอิตาลี ซึ่งอาศัยอยู่ที่เมืองเกรสโซเน่, ประเทศอิตาลี
อาชีพ.
เอเชียนเกมส์ฤดูหนาว 2017.
มรรค จันเหลืองได้เข้าร่วมเอเชียนเกมส์ฤดูหนาว 2017 ที่ซัปโปโระ ประเทศญี่ปุ่นในฐานะตัวแทนประเทศไทย 
อย่างไรก็ตามผลคะแนนไม่ได้บันทึกในส่วนกลาง เนื่องจากเขาไม่ได้เข้าแข่งขันกับทีม
โอลิมปิกฤดูหนาว 2018.
มรรค จันเหลืองได้เข้าร่วมโอลิมปิกฤดูหนาว 2018 ในฐานะตัวแทนประเทศไทย มรรคและคาเรน น้องสาวของมรรค ทั้งสองได้กล่าวว่าจะขอเขาร่วมเฉพาะประเภทกีฬาครอสคันทรี
โอลิมปิกฤดูหนาว 2022.
มรรค จันเหลืองได้เข้าร่วมโอลิมปิกฤดูหนาว 2022 ในฐานะตัวแทนประเทศไทย พร้อมกับคาเรน จันเหลือง น้องสาว โดยเขาจะลงแข่งขันในกีฬาสกีข้ามทุ่งรวม 3 รายการ ประกอบด้วย สปริ้นท์ ฟรีสไตล์ บุคคลชาย, สกีครอสคันทรี ระยะ 15 กิโลเมตรบุคคลชาย และสกีครอสคันทรี ระยะ 50 กิโลเมตรบุคคลชาย
สโมสรฟุตบอลชัยนาท ฮอร์นบิลในฤดูกาล 2561

ฤดูกาล 2561 เป็นฤดูกาลที่ 6 ของ ชัยนาท ฮอร์นบิล ใน ไทยลีก นับตั้งแต่ปี พ.ศ. 2555.
นัดอุ่นเครื่องและกระชับมิตรก่อนเปิดฤดูกาล.
      ชนะ
      เสมอ
      แพ้
การแข่งขัน.
ไทยลีก.
ผลการแข่งขัน.
      ชนะ
      เสมอ
      แพ้
      โปรแกรมนัดต่อไป
ไทยเอฟเอคัพ.
      ชนะ
      เสมอ
      แพ้
      โปรแกรมนัดต่อไป
ไทยลีกคัพ.
      ชนะ
      เสมอ
      แพ้
      โปรแกรมนัดต่อไป
 "ณ วันที่ 7 ตุลาคม พ.ศ. 2561"
การซื้อ-ขาย.
ตลาดซื้อขายนักเตะฟุตบอลไทยช่วงแรกเปิดเมื่อวันที่ 14 พฤศจิกายน 2560 ถึง 5 กุมภาพันธ์ 2561
ตลาดซื่อขายนักเตะฟุตบอลไทยช่วงที่สองจะเปิดในวันที่ 11 มิถุนายน ถึง 9 กรกฎาคม 2561
สี่กั๊กเสาชิงช้า

สี่กั๊กเสาชิงช้า เป็นสี่แยกหนึ่งในพื้นที่แขวงศาลเจ้าพ่อเสือ เขตพระนคร กรุงเทพมหานคร เป็นจุดตัดกันระหว่างถนนตะนาว, ถนนบำรุงเมือง และถนนเฟื่องนคร โดยเป็นจุดเริ่มของถนนตะนาว และอยู่ใกล้กับแพร่งภูธร ซึ่งบริเวณนี้จะสามารถมองเห็นเสาชิงช้าได้อย่างชัดเจนจากทางด้านถนนบำรุงเมือง
ชื่อ "สี่กั๊ก" นั้นมาจากภาษาแต้จิ๋วจากคำที่ออกเสียงว่า "ซี้กั๊ก" (อักษรจีน: 四角; จีนกลางออกเสียง "ซื่อเจี่ยว") มีความหมายถึง "สี่แยก" โดยเป็นคำเรียกขานของชาวจีนที่ลากรถเจ๊กในอดีต ใช้เรียกสถานที่แห่งนี้เมื่อลากรถผ่าน เช่นเดียวกับสี่กั๊กพระยาศรี ที่อยู่ใกล้เคียงออกไปทางถนนเฟื่องนคร ทางทิศใต้ ซึ่งจนถึงปัจจุบันทางแยกที่ยังคงเรียกว่า "สี่กั๊ก" เหลือเพียงแค่สองที่นี้เท่านั้น 
ในอดีต ที่ยังคงมีพระราชพิธีตรียัมปวาย หรือพิธีโล้ชิงช้า ที่เสาชิงช้า ขบวนของพิธีก็ตั้งต้นขึ้นที่นี่ 
อาคารบ้านเรือนของบริเวณสี่กั๊กเสาชิงช้า โดยเฉพาะที่ถนนบำรุงเมืองนั้นจะเป็นอาคารพาณิชย์ 2 ชั้น ที่มีสถาปัตยกรรมแบบจีน-โปรตุเกส โดยลอกแบบมาจากประเทศสิงคโปร์ ตั้งแต่รัชสมัยรัชกาลที่ 6 มีความสวยงาม และมีจุดเด่นคือ ไม่มีบาทวิถี หรือฟุตบาท เหมือนเช่นถนนอื่น ๆ ส่วนบริเวณสี่กั๊กเสาชิงช้านั้น จะมีลักษณะเป็นวงเวียน ตัวอาคารที่อยู่ที่นี่จึงถูกออกแบบให้มีความโค้งตามไปด้วยเช่นกัน 
ปัจจุบัน บริเวณสี่กั๊กเสาชิงช้าเป็นแหล่งรวมของร้านค้าเครื่องสังฆภัณฑ์ ตลอดจนพระพุทธรูปและเทวรูปต่าง ๆ ซึ่งเปิดกันมาอย่างยาวนานตั้งแต่ในอดีต และยังมีร้านอาหาร, ตัวแทนจำหน่ายนาฬิกาโรเล็กซ์ และเป็นบริเวณด้านหลังของกระทรวงมหาดไทย รวมถึงร้านจำหน่ายชาที่นำเข้าจากประเทศจีนอีกด้วย
ตำบลหมากแข้ง

ตำบลหมากแข้ง เป็นหน่วยปกครองส่วนภูมิภาคของอำเภอเมืองอุดรธานี เป็นที่ตั้งของศูนย์ราชการจังหวัดอุดรธานี ไม่มีหมู่บ้าน เนื่องจากท้องที่ตำบลหมากแข้ง กระทรวงมหาดไทยเห็นสมควรให้จัดตั้งเป็นเทศบาลเมืองอุดรธานี ตั้งแต่ ปี พ.ศ. 2479 เป็นต้นมา
สืบเนื่องจากพระราชบัญญัติเทศบาล พ.ศ. 2496 มาตรา 12 วรรคสอง ...เขตเทศบาลเมือง และเทศบาลนคร ให้กำนัน ผู้ใหญ่บ้าน ผู้ช่วยผู้ใหญ่บ้าน แพทย์ประจำตำบล และสารวัตรกำนัน ในท้องถิ่นนั้นสิ้นสุดอำนาจหน้าที่... จึงมีผลทำให้ตำบลหมากแข้ง ไม่มีหมู่บ้านตั้งแต่นั้นมา
ประวัติ.
อดีต เมื่อ พ.ศ. 2428 พระบาทสมเด็จพระจุลจอมเกล้าเจ้าอยู่หัว ได้ทรงพระกรุณาธิคุณ โปรดเกล้าฯให้ พระเจ้าบรมวงศ์เธอ กรมหลวงประจักษ์ศิลปาคม เป็นแม่ทัพใหญ่ฝ่ายใต้นำกองทัพไทยปราปรามพวกฮ่อซึ่งก่อความไม่สงบในเขตมณฑลลาวพวนบริเวณล้านช้าง หลังจากที่ได้ปราบพวกฮ่อเป็นที่เรียบร้อยได้เกิดกรณีพิพาท ร.ศ.122 (พ.ศ. 2436) ระหว่างไทยกับฝรั่งเศสขึ้นโดยมีหลักการว่าไม่ให้ไทยมีกำลังทหาร ภายในรัศมี 25 กิโลเมตร บนฝั่งขวาฟากตะวันตกของแม่น้ำโขง กรมหลวงประจักษ์ศิลปาคมจึงได้ทรงย้ายกองบัญชาการมณฑลลาวพวน ซึ่งตึ้งอยู่ที่จังหวัดหนองคาย มาทางใต้ ไปถึงบ้านเดื่อหมากแข้ง เมื่อวันที่ 18 มกราคม 2436 ซึ่งพระองค์ท่านเห็นเป็นชัยภูมิที่เหมาะสม และบริเวณนี้มีบ้านร้างเรียกว่า บ้านหมากแข้ง เพราะมีต้นหมากแข้ง (มะเขือพวง) ใหญ่ต้นหนึ่ง บริเวณใกล้เคียงที่สร้างวังของกรมหลวงประจักษ์ศิลปาคม ซึ่งปัจจุบันเป็นวัดมัชฌิมาวาส มีโนนอยู่แห่งหนึ่ง ชาวบ้านเรียกว่า "โนนหมากแข้ง" มีเจดีย์ศิลาแดง มีสัณฐานดังกรงนกเขาตั้งอยู่ที่โน้นเป็นเจดีย์ก่อคร่อมตอหมากแข้งใหญ่ นัยว่ามีต้นหมากแข้งขนาดใหญ่ต้นหนึ่งจึงมาเป็นชื่อตำบลในปัจจุบัน
การปกครอง.
การปกครองส่วนภูมิภาค.
ตำบลหมากแข้ง อำเภอเมืองอุดรธานี จังหวัดอุดรธานี ไม่มีการปกครองรูปแบบหมู่บ้าน 
การปกครองส่วนท้องถิ่น.
ท้องที่ตำบลหมากแข้ง ประกอบด้วยองค์กรปกครองส่วนท้องถิ่น 1 แห่ง ได้แก่
สถานศึกษา.
<templatestyles src="Div col/styles.css"/>
แหล่งข้อมูลอื่น.
<templatestyles src="Reflist/styles.css" />